
Prevederile prezentului Ghid sunt fundamentate pe elementele incluse în 
Strategia de Dezvoltare Locală a Grupului de Acțiune Locală Asociația Poarta Almăjului 
și se completează cu legislația comunitară, legislația națională și 
procedurile aplicabile disponibile pe site-ul
www. poartaalmajului.ro

Program finanţat de Uniunea Europeană și Guvernul României prin
FONDUL EUROPEAN AGRICOL PENTRU DEZVOLTARE RURALĂ
Europa investește în zonele rurale.

pentru accesarea Măsurii M6/7.2.

Investiții în crearea și modernizarea infrastructurii de bază la scară mică
Versiunea  Martie 2023
Ghidul solicitantului este un material de informare tehnică a potenţialilor beneficiari ai Fondului European Agricol pentru Dezvoltare Rurală (FEADR) şi constituie un suport informativ complex pentru întocmirea proiectului conform cerinţelor specifice ale PNDR 2014-2020. Acest document nu este opozabil actelor normative naţionale şi europene.

Ghidul solicitantului prezintă regulile pentru pregătirea, întocmirea și depunerea proiectului de investiţii, precum și modalitatea de selecţie, aprobare şi derulare a proiectului dumneavoastră. De asemenea, conţine lista indicativă a tipurilor de investiţii pentru care se acordă fonduri nerambursabile, documentele, avizele şi acordurile pe care trebuie să le prezentaţi, modelul Cererii de finanțare, al Studiului de fezabilitate, ale Contractului de finanţare, precum și alte informaţii utile realizării proiectului şi completării corecte a documentelor.
Ghidul solicitantului, precum şi documentele anexate pot suferi rectificări din cauza modificărilor legislative naţionale şi europene sau procedurale – varianta actualizată este publicată pe pagina de internet www.poartaalmajului.ro
IMPORTANT!

Pentru a obţine informaţiile cu caracter general, consultaţi pliantele şi îndrumarele editate de GAL-A.P.A., MADR și AFIR, disponibile la sediul Grupului de Acțiune Locală Asociația Poarta Almăjului, sediile Direcțiilor Agricole Județene, sediile Primăriilor membre ale GAL Asociația Poarta Almăjului, sediile AFIR din fiecare județ și din regiunile de dezvoltare ale României, precum și pe paginile de internet www.poartaalmajului.ro, www.afir.info și/sau www.madr.ro 
De asemenea, pentru a obţine informaţii despre Strategia de Dezvoltare Locală a teritoriului Poarta Almăjului, ne puteţi contacta direct la sediul nostru, prin telefon, prin e-mail sau prin pagina de internet – vezi datele de contact de la finalul Ghidului solicitantului.
Prevederile prezentului Ghid sunt fundamentate pe elementele incluse în 

Strategia de Dezvoltare Locală a Grupului de Acțiune Locală Asociația Poarta Almăjului 

și se completează cu legislația comunitară, legislația națională și 

procedurile aplicabile disponibile pe site-ul

www. poartaalmajului.ro

Capitolul 1

PREVEDERI GENERALE
1.1  MĂSURA M6/7.2. -  Investiții în crearea și modernizarea infrastructurii de bază la scară mică
Analiza SWOT întreprinsă la nivelul teritoriului a relevat inexistența infrastructurii educaționale preșcolare și a unor locuri de joacă pentru copii; existența unor elemente de infrastructură de bază deteriorate, care necesită consolidare; insuficienta dezvoltare, aproape inexistentă, a sectorului IT&C (a se vedea numărul redus de calculatoare / unitățile școlare, lipsa accesului la Internet etc.), aspecte care împiedică, în mod evident, accesul/ transmiterea în timp real la informație / a informației. Toate aceste aspecte pot determina pe termen mediu și lung apariția disparităților de dezvoltare, datorită creșterii nivelului de dezvoltare economică în zonele direct conectate la infrastructura TEN-T; deplasare personalului medical/din învățământ către localități care dispun de o infrastructură de bază mai dezvoltată și care pot oferi salarii mai atractive; degradarea unor elemente de infrastructură deja existente în lipsa atragerii de investiții direcționate către refacerea/extinderea/modernizarea acestora.

În urma activităților de animare și a analizei conținutului Strategiei de Dezvoltare Regională a Regiunii Vest a rezultat faptul că investițiile în infrastructură continuă să fie o cerință expresă a comunității locale. Măsura, la modul în care a fost concepută și integrată în cadrul SDL nu este destinată investițiilor în infrastructură la scară mare (infrastructură de apă și canalizare, infrastructură rutieră), ci infrastructurii locale la scară mică (creșe, grădinițe, unități de tip after-school, unități cu profil cultural sau care fac parte din patrimoniul local), a căror modernizare, dotare, sau restaurare este posibil a fi realizată cu ajutorul unor investiții moderate ca valoare, ce pot fi susținut integral prin proiectele finanțate prin SDL. De asemenea, măsura nu va sprijini investițiile în centre de informare turistică, spații verzi, parcuri, și/sau în modernizarea și dotarea de cămine culturale, întrucât aceste elemente au fost tratate cu prioritate în cadrul perioadei anterioare de programare și au fost sprijinite prin precedenta Strategie de Dezvoltare Locală implementată la nivelul teritoriului.

Includerea măsurii în cadrul SDL este justificată prin faptul că investițiile în infrastructură au fost identificate atât de către actorii locali, cât și de către parteneri ca fiind un domeniu critic pentru dezvoltarea locală și echilibrată a microregiunii. Fragmentarea excesivă a teritoriului a condus de-a lungul timpului la înființarea unui număr mare de unități de învățământ, în special de tipul grădinițelor, a căror întreținerea s-a dovedit a fi dificilă pe fondul absenței resurselor financiare și care în prezent necesită reabilitări, consolidări, modernizări, extinderi, sau dotări.

Având în vedere faptul că la nivel național (a) înființarea și modernizarea creșelor, grădinițelor și structurilor de tip after-school, care predomină la nivelul microregiunii este punctată slab în raport cu unitățile de învățământ liceal, care la nivel local nu necesită finanțare (b) este punctată prioritizarea investiției în infrastructura de apă/apă uzată, ce nu face obiectul prezentei măsuri, (c) densitatea populației și numărul de locuitori pentru care se acordă punctaj maxim este de peste 6500 de locuitori deserviți, valoare imposibil de atins la nivelul microregiunii datorită dispersării teritoriale,  potențialii beneficiari existenți la nivelul microregiunii sunt dezavantajați în cadrul competiției naționale, aceștia având șanse infime de finanțare a proiectelor în cadrul sesiunilor naționale, din motive care nu le sunt imputabile.

Măsura vizează, printre altele, acordarea de finanțare în baza unor criterii de selecție locală, care să garanteze accesul la finanțare a beneficiarilor proveniți din zone cu grad ridicat de sărăcie, a beneficiarilor proveniți din comunități cu densitate redusă a populației, respectiv a beneficiarilor care nu au mai accesat anterior fonduri nerambursabile pentru dezvoltarea infrastructurii de bază la scară mică.

Obiective de dezvoltare rurală cf. Reg.(UE) 1305/2013, art. 4:

· obținerea unei dezvoltări teritoriale echilibrate a economiilor și comunităților locale, inclusiv crearea și menținerea de noi locuri de muncă. 

Obiective specifice ale măsurii:

· îmbunătățirea infrastructurii educaționale și sociale la scară mică la nivelul microregiunii;

· înființarea, modernizarea, consolidarea și/sau dotarea grădinițelor (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă;

· înființarea, modernizarea, consolidarea și/sau dotarea instituțiilor de învățământ secundar superior (inclusiv cu terenuri de sport), filiera tehnologică, profilul resurse naturale și protecție mediului și a școlilor profesionale în domeniul agricol;

· înființarea, modernizarea, consolidarea și/sau dotarea creșelor, precum și a infrastructurii de tip after-school (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă

· investiții în înființarea, modernizarea, consolidarea și/sau dotarea altor instituții cu utilizare în sfera educațională și/sau socială, cu excepția căminelor culturale
· îmbunătățirea serviciilor publice locale prin dotarea lor cu echipamente necesare

· îmbunătățirea siguranței publice prin înființarea și/sau modernizarea rețelelor de iluminat public si prin instalarea sistemelor de supraveghere.
Măsura contribuie la prioritatea / prioritățile prevăzute la art. 5, Reg.(UE) 1305/2013:

· P6 - Promovarea incluziunii sociale, a reducerii sărăciei și a dezvoltării economice în zonele rurale

Măsura corespunde obiectivelor art. 20 din Reg.(UE) 1305/2013

Măsura contribuie la Domeniile de intervenție 6B - Încurajarea dezvoltării locale în zonele rurale – Art. 5 Reg.(UE) 1305/2013.
Măsura contribuie la obiectivele transversale ale Reg.(UE) 1305/2013:

· Inovare: sprijinul acordat va contribui la formarea de generații tinere bine pregătite, deschise spre noi oportunități și capabile să aducă inovații și dezvoltare în zonele rurale.

Complementaritatea cu alte măsuri din SDL: -

Sinergia cu alte măsuri din SDL: 

· M3/6.2 – Sprijin pentru înființarea de activități neagricole (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).
· M4/6.4. – Sprijin pentru investiții în crearea și dezvoltarea de activități neagricole (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).

· M5/6.4.D. – Sprijin pentru investiții în crearea și dezvoltarea de activități neagricole pentru locuitorii din orașele mici incluse în spațiul LEADER (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).

· M8/7.3. – Sprijin pentru infrastructura de bandă largă, inclusiv crearea, îmbunătățirea și extinderea acesteia, infrastructura pasivă de bandă largă și furnizarea accesului la bandă largă, precum și E-guvernare publică (măsurile contribuie în mod sinergic la îndeplinirea Priorității 6 din SDL, respectiv: Promovarea incluziunii sociale, a reducerii sărăciei și a dezvoltării economice în zonele rurale).
Sprijinul acordat prin Măsura M6/7.2., pentru  acțiunile eligibile consemnate în Fișa Măsurii – Anexa 10 va contribui la îmbunătățirea condițiilor de trai pentru populația rurală și la stoparea fenomenului de depopulare din mediul rural prin reducerea decalajelor rural-urban.

Important! Spaţiul rural eligibil în accepţiunea acestei măsuri, cuprinde totalitatea comunelor, ca unităţi administrativ-teritoriale împreună cu satele componente. Satele aparţinătoare de oraşe nu sunt eligibile.
Caracterul inovator și valoarea adăugată a intervenției: 

· caracterul inovator al intervenției constă în faptul că sprijinul acordat va contribui la formarea de generații tinere bine pregătite, deschise spre noi oportunități și capabile să aducă inovații și dezvoltare în zonele rurale.

· valoarea adăugată rezidă în faptul că se acordă prioritate la finanțare proiectelor care prevăd investiții în infrastructura educațională și socială și proiectelor care sunt implementate în localitățile mai puțin dezvoltate existente la nivelul micro-regiunii, asigurând astfel șanse sporite de finanțare proiectelor care la nivel național ar obține un punctaj mai scăzut. Alte aspecte generatoare de valoare adăugată constau în creșterea nivelului de educație și de confort al populației din zonele rurale ale microregiunii, garantarea accesului la educație de calitate, comparabilă cu media la nivel național, facilitarea accesului la educație în zonele izolate, respectiv a integrării acestora în cadrul comunității, prin interconectare educațională, etc.
1.2  Legislația aplicabilă

· Regulamentul (UE) 1407/2013 privind aplicarea articolelor 107 și 108din Tratatul privind funcționarea Uniunii Europene referitor la ajutoarele de minimis;
· Regulamentul (UE) 1303/2013 de stabilire a unor dispoziții comune privind Fondul European de Dezvoltare Regională, Fondul Social European, Fondul de Coeziune, Fondul European Agricol pentru Dezvoltare Rurală și Fondul European pentru Pescuit și Afaceri Maritime;

· Regulamentul (UE) 480/2014 de completare a Regulamentului (UE) 1303/2013
· Regulamentul (UE) 808/2014 de stabilire a normelor de aplicare a  Regulamentului (UE) 1305/2013
· Legea nr 1/2011 a educației naționale, cu modificările și completările ulterioare;

· Legea nr. 263/2007 privind înființarea, organizarea și funcționarea creșelor;

· Legea nr. 215/2001 a administrației publice locale – republicată, cu modificările și completările ulterioare;

· Hotărârea Guvernului nr. 26/2000 cu privire la asociații și fundații cu modificările și completările ulterioare 

Capitolul 2

PREZENTAREA MĂSURII M6/7.2
2.1.  Cine poate beneficiar de fonduri nerambursabile?

Beneficiarii eligibili pentru sprijinul acordat prin Măsura M6/7.2. sunt:

· Comunele și asociațiile acestora, conform legislaţiei naţionale în vigoare; 
· ONG-uri pentru investiții în infrastructura educațională (grădinițe) și socială (creșe și infrastructură de tip after-school)

Atenție! Nu sunt eligibile cererile de finantare depuse de Consiliile Locale în numele comunelor.
Atenție! Nu sunt eligibile acțiunile ce au ca obiectiv investițiile de înființare, extindere și îmbunătățire a infrastructurii rutiere locale din zonele rurale, investiții de înființare, extindere şi îmbunătățire a infrastructurii de apă/apă uzată în localitățile rurale din aglomerările umane între 2.000-10.000 l.e., urmând ca acestea să fie accesate prin sesiunile naționale lansate de către A.F.I.R.
Atenție! Reprezentantul legal al comunei poate fi Primarul sau înlocuitorul de drept al acestuia. Reprezentantul legal al Asociației de Dezvoltare Intercomunitară este preşedintele consiliului de administraţie, în conformitate cu Legea nr. 215/2001 a administraţiei publice locale, cu modificările şi completările ulterioare). Punctul/punctele de lucru, după caz, ale solicitantului trebuie să fie situate în spațiul rural, activitatea desfășurându-se în spațiul rural.
Finanțarea unui proiect depus în cadrul măsurii M6/7.2. derulat prin GAL Asociația Poarta Almăjului este restricționată pentru următoarele categorii de beneficiari, definite la Art. 5 din HG 224/2008:

a) beneficiarii înregistrați în lista APDRP/AFIR, a debitorilor pentru Programul SAPARD și/sau pentru FEADR, până la achitarea integrală a datoriei față de APDRP/AFIR, inclusiv a majorărilor de întârziere; 

b) beneficiarii care au contracte de finanțare reziliate pentru nerespectarea obligațiilor contractuale, din inițiativa APDRP/AFIR, pentru un an de la data rezilierii; 

c) beneficiarii Programului SAPARD sau ai cofinanțării FEADR, care se află în situații litigioase cu APDRP/AFIR, până la soluționarea definitivă a litigiului.
Următoarele categorii de solicitanți/beneficiari pot depune proiecte aferente măsurilor/submăsurilor de investiții derulate prin PNDR 2014-2020, cu respectarea următoarelor condiții, după caz:

a) solicitanții/beneficiarii/membrii asociaţiilor de dezvoltare intercomunitară, după caz, înregistrați în registrul debitorilor AFIR, atât pentru Programul SAPARD, cât și pentru FEADR, care achită integral datoria față de AFIR, inclusiv dobânzile și majorările de întârziere până la semnarea contractelor de finanțare; 

b) solicitanţii care s-au angajat prin declaraţie pe propria răspundere, la depunerea cererii de finanţare, că vor prezenta: dovada cofinanţării private şi nu prezintă acest document la data prevăzută în notificare, numai în cadrul sesiunii continue următoare.
Prevederile indicate anterior se aplică corespunzator şi în cazul ADI, dacă un membru al asociaţiei se află în situaţiile prevăzute mai sus.
2.2.  Condiții minime obligatorii pentru acordarea sprijinului

Este important ca înaintea depunerii Cererii de Finanţare să stabiliți, obiectiv, punctajul pe care proiectul îl realizează şi să specificaţi valoarea punctajului în cererea de finanţare, secţiunea A6 „Date despre tipul de proiect şi beneficiar”. 

ATENȚIE! Pentru justificarea condiţiilor minime obligatorii specifice proiectului dumnevoastră este necesar să fie prezentate în cuprinsul Studiului de Fezabilitate/Documentaţiei de Avizare pentru Lucrări de Intervenţii toate informaţiile concludente, informaţii pe care documentele justificative anexate le vor demonstra şi susţine.

Solictanţii vor detalia în cadrul Cererii de Finanţare secţiunea A6 „Date despre tipul de proiect şi beneficiar”, la punctul A6.3.1, fiecare criteriu de selecţie care concură la prescoringul înscris la punctul A6.3.
Condițiile minime obligatorii pe care Solicitanții trebuie să le îndeplinească pentru acordarea sprijinului sunt următoarele: 

1. Solicitantul trebuie să se încadreze în categoria beneficiarilor eligibili și să respecte restricțiilor aplicabile acestora, menționate la Secțiunea 2.1. 
2. Solicitantul își va asuma angajamentul de a asigura întreținerea/mentenanța investiției pe o perioadă de 5 ani de la ultima plată – Anexa 2 la Ghidul Solicitantului. 
Se vor verifica declarația pe propria răspundere, Hotărârea Consiliului Local (Hotărârile Consiliilor Locale în cazul ADI), Hotărârea Adunării Generale a ONG.
3. Solicitantul nu trebuie să se afle în situație de insolvență, faliment, inactivitate sau suspendare temporară a activității. 
În cazul ONG-urilor, dovada va fi făcută prin atașarea la documentație a unui Extras din Registrul Asociațiilor și Fundațiilor eliberat cu cel mult 30 de zile înainte de data depunerii proiectului spre finanțare și a ultimelor situații financiare încheiate și depuse la Administrația Financiară. Pentru beneficiarul de tip GAL nu se solicită documente care să probeze îndeplinirea criteriului 4. Pentru beneficiarii de tip APL, ADI, UAT, se vor atașa ultimele situații financiare aprobate și depuse la Administrația Financiară conform Legii. Se vor verifica: declarația pe propria răspundere, Buletinul Procedurilor de Insolvență, alte documente specifice, după caz, fiecărei categorii de solicitanți.
4. Investiția trebuie să se încadreze în cel puțin una din tipurile de acțiuni eligibile sprijinite prin măsură, respectiv:
(a). înființarea, modernizarea, consolidarea și/sau dotarea grădinițelor (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă;
(b). înființarea, modernizarea, consolidarea și/sau dotarea instituțiilor de învățământ secundar superior (inclusiv cu terenuri de sport), filiera tehnologică, profilul resurse naturale și protecție mediului și a școlilor profesionale în domeniul agricol;
(c). înființarea, modernizarea, consolidarea și/sau dotarea creșelor, precum și a infrastructurii de tip after-school (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă
(d). investiții în înființarea, modernizarea, consolidarea și/sau dotarea altor instituții cu utilizare în sfera educațională și/sau socială, cu excepția căminelor culturale
(e). îmbunătățirea serviciilor publice locale prin dotarea lor cu echipamente necesare
(f). îmbunătățirea siguranței publice prin înființarea și/sau modernizarea rețelelor de iluminat public si prin instalarea sistemelor de supraveghere.
Atenție! Pentru infrastructura educațională se va prezenta în SF/DALI, acreditarea unității de învățământ prin care se va verifica dacă profilul de învățământ se regăsește în Anexa 3a sau 3b din Hotărârea nr. 866/2008 pentru modificarea Hotărârii Guvernului nr. 844/2002 privind aprobarea nomenclatoarelor calificărilor profesionale pentru care se asigură pregătirea prin învăţământul preuniversitar, precum şi durata de şcolarizare, iar pentru şcolile profesionale în domeniul agricol în Anexa 1a sau 1b din aceiaşi Hotărâre. Se va verifica Studiul de Fezabilitate/Documentația de Avizare pentru Lucrări de Intervenții
În cazul proiectelor care vizează achiziționarea de utilaje și echipamente pentru serviciile publice, aceste utilaje și echipamente sunt eligibile dacă fac parte din înființarea serviciului (serviciu pentru deszăpezire, înființare pompieri etc.) sau dacă serviciul există, dar nu este dotat, se pot finanța dotările, dar utilajele trebuie să fie dimensionate și corelate cu suprafața pentru care vor fi folosite;la verificarea pe teren, se vor verifica fișele de inventar ale solicitantului privind aceste echipamente.
5. Investiția trebuie să se realizeze în spațiul rural. 
Se va verifica dacă investiția  se realizeză la nivel de  comună, respectiv în satele componente. Se va verifica în acest sens datele consemnate în studiile de fezabilitate/documentația de avizare a lucrărilor de intervenții și 
Inventarul bunurilor ce aparţin domeniului public al comunei, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial) și 
Hotărârea Consiliului Local privind aprobarea modificărilor şi/sau completărilor la inventar în sensul includerii în domeniul public sau detalierii poziției globale existente sau clasificării în drumuri publice a unor drumuri neclasificate sau schimbării categoriei de drum public (din categoria funcțională a drumurilor de interes județean în categoria funcțională a drumurilor de interes local), cu respectarea prevederilor art. 115 alin (7) din Legea nr. 215/ 2001, republicată, cu modificările şi completările ulterioare, a administraţiei publice locale,  în privinţa supunerii acesteia controlului de legalitate al prefectului, în condiţiile legii (este suficientă prezentarea adresei de înaintare către Instituţia Prefectului, pentru controlul de legalitate, în condițiile legii) sau
 avizul administratorului terenului aparţinând domeniului public, altul decat cel administrat de Comună (dacă este cazul) sau 
documente doveditoare ale dreptului de proprietate/contract de concesiune/delegare a administrării bunului imobil, valabil pentru o perioadă de cel puțin 10 ani de la data depunerii Cerere de Finantare în cazul ONG.
6. Investiția trebuie să fie în corelare cu orice strategie de dezvoltare națională/regională/județeană/locală aprobată, corespunzătoare domeniului de intervenție și să fie implementată în conformitate cu planurile de dezvoltare a municipalităților și a satelor din zonele rurale (acolo unde există astfel de planuri).
În acest sens se va menționa în Studiul de Fezabilitate corelarea cu strategia de dezvoltare națională/regională/județeană/locală aprobată relevantă și se va atașa un extras din acest document din care să rezulte nivelul și modul de corelare. De asemenea, se va menționa dacă la nivelul localității / localităților la nivelul cărora se realizează investiția există un plan de dezvoltare a satelor și dacă da, se va atașa un extras din acesta din care să rezulte convergența ți nivelul de corelare.
7. Investiția trebuie să respecte Planul Urbanistic General sau Planul Urbanistic Zonal aferent zonelor acoperite de investiție. 
În acest sens, la documentație se va depune Certificatul de Urbanism pentru investiția propusă spre finanțare.

8. Solicitantul trebuie să dovedească viabilitatea investiției.
Viabilitatea investiției va fi dovedită prin prezentarea unui Studiu de Fezabilitate elaborat în conformitate cu prevederile Legii 907 din 29 noiembrie 2016 privind etapele de elaborare și conținutul-cadru al documentațiilor tehnico-economice aferente obiectivelor/proiectelor de investiții finanțate din fonduri publice, publicată în Monitorul Oficial nr. 1061 din data de 29 decembrie 2016 (Anexa 3), cu excepția cazurilor expres și limitativ preăzute de lege în care, conform prevederilor legale aplicabile,  Studiul de Fezabilitate va respecta structura-cadru din Hg28/2008 (Anexa 4). În cadrul Studiului de Fezabilitate vor fi detaliate elemente legate de necesitatea, oportunitatea și potențialul economic al investiției.
9. Solicitanții trebuie să prezinte toate avizele/autorizațiile de mediu necesare investiției sau să prezinte dovada că a făcut demersurile pentru a obține toate avizele și acordurile conform legislației în vigoare, în domeniul mediului. În situația în care beneficiarul nu prezintă toate autorizațiile/acordurile/avizele solicitate înainte de semnarea contractului, proiectul devine neeligibil.

10. Solicitantul trebuie să se angajeze că va asigura co-finanțarea cheltuielilor eligibile și/sau finanțarea cheltuielilor neeligibile ale proiectului. Cererea de finanțare va fi însoțită de o declarație pe propria răspundere prin care solicitantul declară faptul că va asigura co-finanțarea cheltuielilor eligibile și/sau finanțarea cheltuielilor neeligibile aferente investiției care urmează a fi implementată  - Anexa 5 la Ghidul Solicitantului
Acțiunile finanțate prin această măsură nu vor face obiectul finanțării altor fonduri comunitare sau naționale sau altor masuri din PNDR. Reprezentantul legal este persoana desemnată să reprezinte solicitantul în relația contractuala cu AFIR/GAL, conform legislației în vigoare.  Depunerea Cererii de finanțare se poate face de orice altă persoană cu procură notarială de la persoana desemnată să reprezinte solicitantul conform legislației în vigoare. 

În cazul proiectelor de investiții care prevăd modernizarea se va demonstra că la momentul depunerii Cererii de finanțare solicitantul deține autorizațiile de funcționare pentru punctul de lucru în care se va implementa proiectul FEADR, prin documentele justificative emise de instituțiile avizatoare (de exemplu: Autorizație generală/ autorizație de mediu, Notă de constatare, etc.).   
2.3.  Tipuri de investiții și cheltuieli eligibile
Un proiect poate conține cheltuieli eligibile, dar și neeligibile. Fondurile nerambursabile vor fi acordate doar pentru rambursarea cheltuielilor eligibile, cu o intensitate a sprijinului în conformitate cu Fişa sub-măsurii, în limita valorii maxime a sprijinului, cheltuielile neeligibile urmând a fi suportate integral de către beneficiarul proiectului. 

Fondurile nerambursabile, prin măsura M6/7.2, vor fi acordate beneficiarilor eligibili conform următoarei liste indicative a cheltuielilor eligibile:

a. înființarea, modernizarea, consolidarea și/sau dotarea grădinițelor (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă
Atenție! Prin expresia incinta școlilor din mediul rural se înţelege interiorul parcelei determinată cadastral în planul de situaţie.
b. înființarea, modernizarea, consolidarea și/sau dotarea instituțiilor de învățământ secundar superior (inclusiv cu terenuri de sport), filiera tehnologică, profilul resurse naturale și protecția mediului și a școlilor profesionale în domeniul agricol
c. înființarea, modernizarea, consolidarea și/sau dotarea creșelor, precum și a infrastructurii de tip after-school (inclusiv cu locuri de joacă), numai a celor din afara incintei școlilor din mediul rural, inclusiv demolarea, în cazul în care expertiza tehnică o recomandă
d. înființarea, modernizarea, consolidarea și/sau dotarea altor instituții cu utilizare în sfera educațională și/sau socială, cu excepția căminelor culturale
e. îmbunătățirea serviciilor publice locale prin dotarea lor cu echipamente necesare

f. îmbunătățirea siguranței publice prin înființarea și/sau modernizarea rețelelor de iluminat public si prin instalarea sistemelor de supraveghere

Atenție! În cadrul unui proiect ce vizează extinderea infrastructurii educaţionale sunt eligibile construcţiile realizate în scop didactic (ex: laboratoare/ateliere/sere, etc). Nu este eligibilă construcţia sălilor de sport/cantinelor/căminelor, acţiunile eligibile pentru acestea fiind cele de modernizare. De asemenea, va fi considerată  dotare şi achiziţia de maşini şi utilaje agricole, care prin SF/DALI demonstrează că vor fi utilizate exclusiv în scop didactic.

În cadrul unui proiect de modernizare a grădinițelor/creșelor/infrastructurii de tip after-school, nu este permisă extinderea pe orizontală sau verticală a acestora cu excepția construcțiilor realizate pentru: grupuri sanitare și/sau dotarea cu centrale termice și/sau prepararea și servirea mesei și/sau accesul persoanelor cu dizabilități și/sau sisteme de stingere a incendiilor si/sau cabinete medicale, izolator, doar dacă acestea nu au existat în clădirea initială sau nu mai corespund necesităților actuale.
Investiţiile care prevăd înfiinţarea/modernizarea grădinițelor/creșelor/infrastructurii de tip after-school în cadrul aceleiași construcții dezvoltate pe verticală sau orizontală (P+E sau duplex), vor fi descrise în cadrul unui singur proiect de investiții a cărui valoare nu poate depăşi suma de 100.000 euro. Calculul punctajului criteriilor de selecție se va realiza pentru investiţia majoritar valorică.
În cazul proiectelor care prevăd investiții în înfiinţarea/modernizarea uneia sau mai multor grădinițe/creșe/infrastructuri de tip after-school, în unul sau mai multe sate care aparțin de aceiași comună (UAT), acestea pot fi descrise în cadrul unui singur proiect de investiții sau în cadrul unui proiect pentru fiecare obiectiv de investiție. Valoarea proiectului pentru fiecare din situațiile menționate anterior nu poate depăşi suma de 100.000 euro. Calculul punctajului criteriilor de selecție se va realiza pentru investiţia majoritar valorică.

În cazul proiectelor care vizează achiziționarea de utilaje și echipamente pentru serviciile publice, aceste utilaje și echipamente sunt eligibile dacă fac parte din înființarea serviciului (serviciu pentru deszăpezire, înființare pompieri etc.) sau dacă serviciul există, dar nu este dotat, se pot finanța dotările, dar utilajele trebuie să fie dimensionate și corelate cu suprafața pentru care vor fi folosite;la verificarea pe teren, se vor verifica fișele de inventar ale solicitantului privind aceste echipamente.
În conformitate cu prevederile art. 45 alin. (2), lit. (d) din R (UE) 1305/2013, cu modificările și completările ulterioare, sunt eligibile investițiile intangibile privind achiziționarea sau dezvoltarea de software și achiziționarea de brevete, licențe, drepturi de autor, mărci.
Potrivit dispozițiilor art. 7 alin.(4) din HG 226/2015 cu modificările şi completările ulterioare, costurile generale ocazionate de cheltuielile cu construcția sau renovarea de bunuri imobile și achiziționarea sau cumpărarea prin leasing de mașini și echipamente noi, în limita valorii pe piață a activului precum onorariile pentru arhitecți, ingineri și consultanți, onorariile pentru consiliere privind durabilitatea economică și de mediu, inclusiv studiile de fezabilitate, vor fi realizate în limita a 10% din totalul cheltuielilor eligibile pentru proiectele care prevăd și construcții - montaj și în limita a 5% pentru proiectele care prevăd investiţii în achiziţii, altele decât cele referitoare la construcţii-montaj.
Cheltuielile privind costurile generale ale proiectului sunt:
· Cheltuieli pentru consultanță, proiectare, monitorizare și management, inclusiv onorariile pentru consultanta privind durabilitatea economică și de mediu, taxele pentru eliberarea certificatelor, potrivit art. 45 din Regulamentul (UE) nr. 1305/2013, cu modificările şi completările ulterioare, precum şi cele privind obţinerea avizelor, acordurilor şi autorizaţiilor necesare implementării proiectelor, prevăzute în legislaţia naţională.
· Cheltuielile privind costurile generale ale proiectului, inclusiv cele efectuate înaintea aprobării finanţării,  sunt eligibile dacă respectă prevederile art.45 din Regulamentul (UE) nr. 1305 / 2013 cu modificările şi completările ulterioare şi îndeplinesc următoarele condiții:

a) sunt prevăzute sau rezultă din aplicarea legislației în vederea obținerii de avize, acorduri şi autorizații necesare implementării activităților eligibile ale operațiunii sau rezultă din cerințele minime impuse de PNDR 2014 - 2020;

b) sunt aferente, după caz: unor studii şi/sau analize privind durabilitatea economică și de mediu, studiu de fezabilitate, proiect tehnic, documentație de avizare a lucrărilor de intervenție, întocmite în conformitate cu prevederile legislației în vigoare;

c) sunt aferente activităților de coordonare şi supervizare a execuției şi recepției lucrărilor de construcții - montaj.

· Cheltuielile de consultanță şi pentru managementul proiectului sunt eligibile dacă respectă condițiile anterior menționate şi se vor deconta proporțional cu valoarea fiecărei tranşe de plată aferente proiectului. Excepție fac cheltuielile de consiliere pentru întocmirea dosarului Cererii de Finanţare, care se pot deconta integral în cadrul primei tranşe de plată.
· Studiile de Fezabilitate şi/sau documentaţiile de avizare a lucrărilor de intervenţie, aferente cererilor de finanţare depuse de solicitanţii publici pentru Măsuri/sub-măsuri din PNDR 2014-2020, trebuie întocmite potrivit prevederilor legale în vigoare. În acest sens se vor utiliza modelele orientative prevăzute în Anexele la prezentul Ghid, completate, după caz, cu dispozițiile OG 907/2016 sau OG 28/2008, în funcție de situația aplicabilă.
· Conţinutul-cadru al proiectului tehnic va respecta prevederile legale în vigoare privind conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii, prevăzute în OG 907/2016 sau OG 28/2008, în funcție de situația aplicabilă.
Cheltuielile necesare pentru implementarea proiectului sunt eligibile dacă:
a) sunt realizate efectiv după data semnării Contractului de Finanţare şi sunt în legătură cu îndeplinirea obiectivelor investiţiei;

b) sunt efectuate pentru realizarea investiţiei cu respectarea rezonabilităţii costurilor;

c) sunt efectuate cu respectarea prevederilor Contractului de Finanţare semnat cu AFIR;
d) sunt înregistrate în evidenţele contabile ale beneficiarului, sunt identificabile, verificabile şi sunt susţinute de originalele documentelor justificative, în condiţiile legii.
2.4.  Tipuri de investiții și cheltuieli neeligibile

Prin măsura M6/7.2 nu sunt eligibile urmatoărele tipuri de activități:

· investiții în infrastructura rutieră de interes local;

· investiții în infrastructura de apă/apă uzată;

· investiții în modernizarea și restaurarea elementelor de patrimoniu natural și cultural;

· investiții în înființarea, modernizarea, dotarea căminelor culturale;

· investiții în modernizarea, restaurarea instituțiilor de cult;

· investiții în infrastructura educațională de tip școli;

· investiții în infrastructura turistică;

· investiții în producerea de energie din surse regenerabile;

· cumpărarea de teren și/sau de imobile; 
· cheltuieli în vederea acordării de sprijin pentru gestionarea riscurilor (Art. 36-39/Reg (UE) 1305/2013);
· cheltuieli cu achiziționarea de bunuri și imobile second-hand;

· cheltuieli efectuate înainte de  semnarea Contractului de Finanțare a proiectului cu excepţia: costurilor generale definite la art 45, alin 2 lit. c) din R (UE) nr. 1305 / 2013 , cu modificările și completările ulterioare care pot fi realizate înainte de depunerea Cererii de Finanțare;
· impozite și taxe fiscale; 
· cheltuieli cu achiziția mijloacelor de transport pentru uz personal şi pentru transport persoane;

· cheltuieli cu investițiile ce fac obiectul dublei finanțări care vizează aceleași costuri eligibile;
· în cazul contractelor de leasing, celelalte costuri legate de contractele de leasing, cum ar fi marja locatorului, costurile de refinanțare a dobânzilor, cheltuielile generale și cheltuielile de asigurare; 

· Comisioane bancare, costurile garanțiilor, cheltuieli de înființare și cheltuieli similare; 
· cheltuieli neeligibile în conformitate cu art. 69, alin (3) din R (UE) nr. 1303 / 2013 și anume:

· dobânzi debitoare, cu excepţia celor referitoare la granturi acordate sub forma unei subvenţii pentru dobândă sau a unei subvenţii pentru comisioanele de garantare;

· achiziţionarea de terenuri neconstruite şi de terenuri construite;

· taxa pe valoarea adăugată, cu excepţia cazului în care aceasta nu se poate recupera în temeiul legislaţiei naţionale privind TVA-ul sau a prevederilor specifice pentru instrumente financiare.
· Costuri de schimb valutar, taxe și pierderi ocazionate de schimburile valutare asociate contului euro AFIR; 

· Contribuția în natură; 

· Costurile aferente unui contract de leasing: taxa de management, dobânzi, prima de asigurare etc.; 
· Costuri privind închirierea de mașini, utilaje, instalații și echipamente;

· Costuri operaționale inclusiv costuri de întreținere și chirie.
Lista investițiilor și costurilor neeligibile va respecta prevederile din Hotarârea de Guvern nr. 224/2008 privind stabilirea cadrului general de implementare a măsurilor cofinanțate din Fondul European Agricol pentru Dezvoltare Rurală, cu modificările și completările ulterioare.
Lista investiţiilor şi costurilor neeligibile se completează cu prevederile Hotărârii de Guvern nr. 226/2 aprilie 2015 privind stabilirea cadrului general de implementare a Măsurilor Programului Naţional de Dezvoltare Rurală cofinanţate din Fondul European Agricol pentru Dezvoltare Rurală şi de la bugetul de stat pentru perioada 2014 – 2020, cu modificările şi completările ulterioare
În situația includerii în cadrul proiectului a unor cheltuieli neeligibile, finalizarea proiectului FEADR, presupune ca beneficiarul să finalizeze atât partea de investiție suportată prin cheltuielile eligibile cât și partea de investiție realizată prin cheltuielile neeligibile.

2.5.  Valoarea maximă a fondurilor nerambursabile

Prin măsura M6/7.2 intensitatea ajutorului public nerambursabil va fi de până la 100% din totalul  cheltuielilor eligibile și nu va depăși plafonul de 72.298 euro/beneficiar.  Ajutorul acordat unui beneficiar nu se cumulează alte ajutoare cu rang de minimis. Bugetul este exprimat în Euro. Beneficiarii acestei masuri vor primi tratament egal fara discriminare pe criterii de vârsta, sex, rasă, origine etnică, apartenență politică sau religioasă etc. 
Valoarea totală a fondurilor nerambursabile alocate în cadrul sesiunii este de 72.298 euro. 

În cazul investițiilor negeneratoare de venit aplicate de autoritățile publice locale, ONG-uri și/sau GAL, sprijinul public nerambursabil acordat în cadrul măsurii este de 100% din totalul cheltuielilor eligibile, dar fără a depăși 72.298 Euro/proiect;
În cazul investițiilor generatoare de venit, aplicate de ONG-uri și care vizează infrastructura educațională (grădinițe) și/sau socială (creșe și infrastructură de tip after-school) sprijinul public nerambursabil acordat în cadrul măsurii este de 80% din totalul cheltuielilor eligibile, dar fără a depăși 72.298 Euro/proiect.
Sprijinul pentru proiectele generatoare de venit se va acorda conform Regulamentului (UE) nr. 1407/2013 privind aplicarea Art. 107 și 108 din Tratatul privind funcționarea Uniunii Europene ajutoarelor de minimis, iar valoarea totală a ajutoarelor de minimis primite pe perioada a 3 ani fiscali de către un beneficiar nu va depăși plafonul maxim al ajutorului public de 200.000 Euro/beneficiar.
Rata de actualizare folosită pentru analiza cost-beneficiu este de 5%. În cazul proiectelor negeneratoare de venit, dacă venitul net actualizat este nul sau negativ, intensitatea sprijinului va fi de 100%, iar dacă venitul net actualizat este pozitiv, intensitatea sprijnului va fi de până la 100%. 

Atenție! Caracterul neeconomic al învățământului public nu este afectat, în principiu, de faptul că elevii sau părinții lor sunt nevoiți uneori să plătească taxe de înscriere sau de studii care contribuie la cheltuielile de funcționare ale sistemului. Astfel de contribuții financiare reprezintă adeseori doar o fracțiune din costurile reale ale serviciului și, prin urmare, pot să nu fie considerate drept o remunerație pentru serviciul furnizat. Prin urmare, acestea nu afectează caracterul neeconomic al unui serviciu de învățământ general finanțat în principal din fonduri publice.
2.6.  Criterii de selecție a proiectelor

În cazul proiectelor finanțate prin Măsura M6/7.2 se vor aplica următoarele criterii de selecție:

	Nr. Crt.
	Criteriul de selecție
	Punctaj

	S1
	Gradul de acoperire a populației deservite. Se vor puncta prioritar proiectele care deservesc comune cu o populație cât mai mare. Se vor avea în vedere datele privind populația incluse în cadrul SDL – Anexa 6 la Ghidul Solicitantului, după cum urmează
	max. 35 puncte

	
	· Comune cu populație mai mare de 4.000 locuitori
· Comune cu populație între 3.501 – 4.000 locuitori

· Comune cu populație între 3.001- 3.500 locuitori
· Comune cu populație între 2.500-3.000 locuitori
· Comune cu populație între 2.000 -2.500 locuitori
· Comune cu populație sub 2.000 locuitori
	35 puncte
25 puncte

15 puncte

10 puncte 

5 puncte

0 puncte

	S2
	Principiul densității populației deservite 
	15 puncte

	
	· Localități cu densitate mai mare sau egală cu 25 loc/kmp

· Localități cu densitate mai mică decât 25 loc/kmp
	15
5

	S3
	Prinicipiul prioritizării tipului de investiție în funcție de gradul de dezvoltare socio-economică a zonei determinat în baza studiilor de specialitate.  În determinarea gradului de dezvoltare socio-economică se are în vedere ierarhia comunelor în funcție de potenţialul socio-economic de dezvoltare al zonelor rurale. Formula de calcul este:
Coeficient comună/0,5545 x 30 

Rezultatul va fi exprimat sub forma unui număr cu 4 zecimale. Coeficienții comunelor vor si stabiliți conform „Studiului privind stabilirea potențialului socio-economic de dezvoltare al zonelor rurale”,  înscris în tabel, - Anexa 7 la Ghid.
În cazul ADI, coeficientul comuna se calculeaza prin media aritmetică a coeficienților comunelor deservite de investiție și care fac parte din ADI  
	max. 30 puncte

	S4
	Principiul accesării anterioare de fonduri nerambursabile pentru infrastructură educațională și/sau socială. Vor fi punctați beneficiarii care au accesat în ultimii 5 ani fonduri nerambursabile pentru infrastructură educațională și/sau socială
	20 puncte

	TOTAL
	100 puncte


Atenție! Toate activitățile pe care solicitantul se angajează să le efectueze prin investiție atât la faza de implementare a proiectului cât si în perioada de monitorizare și pentru care a primit punctaj la selecție, devin condiții obligatorii.
În cazul în care, la verificarea cererilor de plată sau în perioada de monitorizare, se constată că aceste condiții nu sunt respectate, plățile vor fi sistate, eventualele plăți efectuate deja vor intra în procedura de recuperare, iar contractul va fi reziliat.

Punctajul minim necesar pentru accesarea măsurii este: 25 de puncte. 
În caz de egalitate de puncte între 2 sau mai multe proiecte, departajare se va face în ordine, după următoarele criterii:

· descrescător, în funcție de numărul de locuri de muncă create în mediul rural prin investiția realizată
· descrescător, în funcție de capacitatea construcției (număr de locuri aferente infrastructurii educaționale/sociale pentru care se realizează investiția)
Capitolul 3

ACCESAREA FONDURILOR NERAMBURSABILE ACORDATE
3.0.  Considerații generale
Principiul de bază al finanțării nerambursabile este acela al rambursării cheltuielilor eligibile efectuate și plătite în prealabil de către beneficiar. 

Beneficiarii pot opta pentru plata în avans, cu condiția constituirii unei garanții bancare sau garanții echivalente corespunzătoare procentului de 100% din valoarea avansului, în conformitate cu Art. 45(4) și Art. 63 ale Regulamentului (UE) nr. 1305/2013
Nu sunt eligibili beneficiarii care au creat în mod artificial condițiile necesare pentru a beneficia de finanțare suplimentară în cadrul măsurilor PNDR, în sensul menționat în cadrul prevederilor art. 4 alin. 8 din Regulamentul Comisiei (CE) nr. 65/2011 privind normele de aplicare a Regulamentului (CE) nr. 1698/2005 al Consiliului în ceea ce privește punerea în aplicare a procedurilor de control și a ecocondiționalității în cazul măsurilor de sprijin pentru dezvoltarea rurală.

3.1.  Completarea, depunerea și verificarea Dosarului Cererii de Finanțare
Dosarul Cererii de finanțare conține Cererea de finanțare însoțită de anexele tehnice și administrative, conform listei documentelor (partea E din Cererea de finanțare), legate în trei exemplare (1 original + 2 copii) astfel încât să nu permită detașarea și/sau înlocuirea documentelor. 

Formularul standard al Cererii de finanțare este prezentat în Anexa 1 la prezentul Ghid și este disponibil în format electronic, la adresa www.poartaalmajului.ro 

Se va utiliza ultima versiune de Cerere de finanțare publicată în cadrul sesiunii de proiecte. 

Depunerea proiectelor se va face la sediul Asociației GAL Asociația Poarta Almăjului, din România, Județul CarașSeverin, Comuna Iablanița, Sat Petnic, Numărul 1, de luni până vineri, în intervalul orar 09:00 – 16:00, în perioada prevăzută în cadrul apelului de selecție. 
3.1.1.  Completarea cererii de finanțare

Completarea Cererii de finanțare, inclusiv a anexelor acesteia, se va face conform modelului standard. Modificarea modelului standard (eliminarea, renumerotarea secțiunilor, anexarea documentelor suport în altă ordine decât cea specificata, etc.) poate conduce la respingerea Dosarului Cererii de finanțare pe motiv de neconformitate administrativă. 

Cererea de finanțare trebuie redactată pe calculator, în limba română. Nu sunt acceptate Cereri de finanțare completate de mână. Dosarul Cererii de finanțare va cuprinde în mod obligatoriu un OPIS, asumat de solicitant prin semnătura, cu următorul conținut:

	Nr. Crt.
	Titlul documentului
	Nr. pagină (de la… până la…)


Pagina OPIS este pagina cu numărul 0 a Cererii de finanțare. Cererea de finanțare trebuie completată într-un mod clar și coerent pentru a înlesni procesul de evaluare a acesteia. 

În acest sens, se vor furniza numai informațiile necesare și relevante, care vor preciza modul în care va fi atins scopul proiectului, avantajele ce vor rezulta din implementarea acestuia și în ce măsura proiectul contribuie la realizarea obiectivelor programului.

La întocmirea Cererii de finanțare se va utiliza cursul de schimb euro-lei valabil la data de 01 ianuarie a anului în curs, preluat de pe pagina web a Băncii Central – Europene – www.ecb.int secțiunea: http://www.ecb.int/stats/exchange/eurofxref/html/index.en.html
Este necesar să se respecte formatul standard al anexei „Indicatori de monitorizare” care face parte integrantă din Cererea de Finanţare, precum şi conţinutul acesteia. Se vor completa numai indicatorii solicitaţi (nu se vor adăuga alte categorii de indicatori care nu sunt incluşi în tabelul prezentat). 

Completarea tuturor indicatorilor solicitaţi în conformitate cu cele prezentate în Cererea de Finanţare este obligatorie.
Atenție! Pentru a facilita accesarea fondurilor europene nerambursabile prin FEADR, solicitantul poate beneficia de fonduri în avans, prin bifarea căsuței corespunzătoare în Cererea de finanțare. 

Beneficiarul care nu a solicitat avans la data depunerii Cererii de finanțare, are posibilitatea de a solicita obținerea avansului ulterior semnării Contractului de finanțare FEADR cu condiția să nu depășească data depunerii primului dosar al cererii de plată la Autoritatea contractantă. 

Avansul se recuperează la ultima tranșă de plată.  Pe toată perioada derulării Contractului de finanțare încheiat cu GAL Asociația Poarta Almăjului/AFIR beneficiarul este obligat să informeze asupra oricărei forme de ajutor de stat primit pentru susținerea proiectului. 

Beneficiarul depune astfel, Declarația privind ajutoarele de stat, la sediul GAL Asociația Poarta Almăjului/Autorității Contractante în termen de maximum 15 zile de la data obținerii ajutorului de stat dar nu mai târziu de data depunerii primei plăți ulterioară obținerii ajutorului și concomitent cu aceasta depune bugetul modificat prin care diminuează ajutorul nerambursabil. 

Valoarea sprijinului se diminuează în condițiile în care, prin cumularea valorii ajutorului de stat primit, cu valoarea totală nerambursabilă a proiectului selectat se depășește intensitatea sprijinului aprobat în conformitate cu prevederile PNDR (max. 100%).
3.1.2.  Depunerea dosarului  cererii de finanțare

Solicitantul trebuie să depună dosarul Cererii de finanțare în trei exemplare în format tipărit (un original și două copii) și trei exemplare în formă electronică. 

Originalul și copiile Cererii de finanțare, împreună cu formatele electronice (CD) și cu documentele în original (pentru care a atașat copii) se depun la GAL Asociația Poarta Almăjului.
Fiecare exemplar din dosarul Cererii de finanțare va fi legat, paginat și opisat, cu toate paginile numerotate manual în ordine de la 1 la n în partea dreaptă sus a fiecărui document, unde n este numărul total al paginilor din dosarul complet, inclusiv documentele anexate, astfel încât să nu permită detașarea și/sau înlocuirea documentelor. OPIS – ul va fi numerotat cu pagina 0. Fiecare pagină va purta ștampila solicitantului (semnătura, în cazul persoanelor fizice).

Important! Vor fi atașate copii electronice (prin scanare) ale studiului de fezabilitate, inclusiv a tuturor documentelor atașate dosarului Cererii de finanțare, salvate ca fișiere distincte cu denumirea conformă listei documentelor (secțiunea specifică E din Cererea de finanțare). Scanarea se va efectua după finalizarea dosarului înainte de a fi legat, cu o rezoluție de scanare maximă de 300 dpi (recomandat 150 dpi) în fișiere format PDF.
Denumirea fișierelor nu trebuie să conțină caractere de genul: “~ " # % & * : < > ? / \ { | }”, sau să conțină două puncte succesive “..”. Numărul maxim de caractere ale denumirii unui fișier nu trebuie să fie mai mare de 128, iar numărul maxim de caractere ale denumirii unui director de pe CD nu trebuie sa fie mai mare de 128 de caractere. Piesele desenate care depășesc formatul A3, se pot atașa salvate direct în format .pdf, la care se va adăuga declarația proiectantului privind conformitatea cu planșele originale din Cererea de finanțare.

În situația în care copia electronică nu corespunde condițiilor menționate mai sus proiectul va fi declarat neconform. 

Proiectul va fi amplasat strict pe teritoriul GAL Asociația Poarta Almăjului, în una dintre localitățile eligibile aflate sub acoperirea GAL Asociația Poarta Almăjului. 

Dosarele Cererilor de finanțare sunt depuse personal de către reprezentantul legal, așa cum este precizat în formularul Cererii de finanțare, sau de către un împuternicit prin procura legalizată (în original) al reprezentantului legal, la GAL Asociația Poarta Almăjului, înaintea datei limită care figurează în apelul de proiecte. 

Exemplarele vor fi marcate clar, pe coperta, în partea superioara dreapta, cu „ORIGINAL”, respectiv „COPIE”, împreună cu documentele originale (pentru care a atașat copii). Solicitantul trebuie să se asigure că rămâne în posesia unui exemplar complet al Dosarului Cererii de finanțare, în afara celor trei exemplare pe care le depune. 

Pentru acele documente originale care rămân în posesia solicitantului (ex: act de proprietate, bilanț contabil vizat de administrația financiară), expertul verificator va confrunta copiile cu originalul și, în caz de conformitate, va face mențiunea datata și semnată „Conform cu originalul”.
3.1.3.  Verificarea dosarului Cererii de Finanțare
Verificarea conformității are ca obiect Cererea de finanțare și anexele acesteia, concluziile înscriindu-se în „Fișa de verificare”. 

Pentru controlul conformității verificatorul are în vedere: 

· corectitudinea completării formularului (Anexa 1); 

· conformitatea variantelor prezentate pe suport de hârtie cu cea în format electronic 

· numărul de exemplare solicitate prin ghid și procedura specifică pentru anexele tehnice și administrative și anume: 

a) trei exemplare în format tipărit: un original și două copii 

b) formatele electronice al documentelor de la pct. a); 

· valabilitatea documentelor (dacă este cazul). 

În cazul în care expertul verificator descoperă o eroare de formă, proiectul nu este considerat neconform. 

Erorile de formă sunt erorile făcute de către solicitant în completarea Cererii de finanțare care sunt descoperite de experții verificatori ai GAL Asociația Poarta Almăjului dar care, cu ocazia verificării conformității, pot fi corectate de către aceștia din urma pe baza unor dovezi/informații prezentate explicit în documentele anexate Cererii de finanțare.
Atenție! Necompletarea unui câmp din cererea de finanțare nu este considerata eroare de formă. 

Solicitantul este invitat sa revină la sediul GAL Asociația Poarta Almăjului după evaluarea conformității pentru a fi înștiințat dacă Cererea de Finanțare este conformă sau să i se explice cauzele neconformității. 

Solicitantul are obligația de a lua la cunoștință prin semnătura fișa de verificare a conformității. În cazul în care solicitantul nu acceptă să depună și documentele originale, acestea vor fi verificate de expert la finalizarea verificării conformității, în prezența solicitantului.
Atenție! Aceeași Cerere de finanțare poate fi declarată neconformă de maximum două ori pentru același apel de proiecte.  Solicitantul care a renunțat, în cursul procesului de evaluare, la o Cerere de finanțare conformă, nu o mai poate redepune în aceeași sesiune.  Dacă în urma verificării Cererea de finanțare este declarată conformă, se trece la următoarea etapă de verificare și anume la verificarea eligibilității acesteia. 
Verificarea criteriilor de eligibilitate se efectuează de către personalul cu atribuții de verificare, evaluare și control din cadrul GAL Asociația Poarta Almăjului, atât pentru Cererile de finanțare care conțin proiecte ale beneficiarilor privați/publici fără lucrări de construcții și/sau montaj cât și pentru Cererile de finanțare care conțin proiecte ale beneficiarilor privați/publici cu lucrări de construcții și/sau montaj.

Verificarea va fi realizată pe baza documentelor provenite de la solicitant și va comporta următoarele etape:

· verificarea eligibilității Solicitantului;

· verificarea criteriilor de eligibilitate tehnică și financiară a investiției

· verificarea criteriilor de selecție.

Atenție! GAL Asociația Poarta Almăjului își rezervă dreptul de a solicita informații suplimentare, dacă pe parcursul verificărilor și implementării proiectului se constată că este necesar.  La verificarea eligibilității, în situația în care sunt criterii de eligibilitate care necesită lămuriri suplimentare, expertul evaluator poate solicita informații suplimentare doar în următoarele cazuri: 
1. în cazul în care dosarul cererii de finanțare conține informații neclare/insuficiente pentru clarificarea unui criteriu de eligibilitate sau există informații contradictorii în interiorul lui ori față de celelalte documente anexate cererii de finanțare; 

2. în cazul când avizele, acordurile, autorizațiile au fost eliberate de către autoritățile emitente într-o formă care nu respectă protocoalele încheiate între GAL Asociația Poarta Almăjului/AFIR și instituțiile respective; 

3. în cazul în care în bugetul indicativ (inclusiv devizele financiare și devizele pe obiect) există diferențe de calcul sau încadrarea categoriilor de cheltuieli eligibile/neeligibile nu este făcută corect. 

Nu sunt permise atât cheltuieli eligibile cât și cheltuieli neeligibile în cadrul cap. 4.1 Construcții și instalații din buget, fără a se detalia în devizele pe obiect lucrările corespunzătoare spațiilor/instalațiilor ce se vor executa. Pentru restul subcapitolelor de la cap. 4 Cheltuieli pentru investiția de bază, se vor preciza care sunt echipamentele, utilajele/montajul care sunt neeligibile.
3.2.  Selecția proiectelor
Pentru această sesiune se face un anunț de lansare a apelurilor de proiecte în care se vor prezenta suma și durata sesiunii. 
GAL Asociația Poarta Almăjului are obligația de realiza selecția proiectelor aferente prezentei măsuri inclusă în SDL selectată de către DGDR AM PNDR, în conoformitate cu prevederile din procedura proprie de evaluare și selecție. GAL Asociația Poarta Almăjului va selecta proiectele și va evalua documentele pe baza principiilor de selecția prevăzute și aprobate în SDL, Fișa Măsurii și prezentul Ghid, în cadrul unui proces public (transparent) de selecție.

Evaluarea proiectelor se va realiza pe baza unor fișe de evaluare similare celor utilizate de către AFIR în procesul de evaluare a proiectelor depuse în cadrul sesiunilor naționale. Conofrmitatea, eligibilitatea proiectelor și acordarea de punctaje pentru fiecare Cereere de Finanțare se va realiza în baza fișelor de verificare elaborate de GAL Asociația Poarta Almăjului, datate și semnate de către cel puțin 2 angajați ai GAL cu atribuții în acest sens, pentru respectarea principiului de verificare 4 ochi și confidențialitatea datelor din cadrul proiectului. Procedura de evaluare va fi corelată cu procedura de evaluare și selectare a proiectelor aplicată de către AFIR și va fi particularizată la nivel local, în funcție de elementele de specificitate ale măsurilor lansate. Procesul de evaluare comportă și o etapă de evaluare pe teren, anterioară trecerii în etapa de selecție. În urma evaluării, proiectele care întrunesc condițiile de conformitate și eligibilitate vor fi selectate de către Comitetul de Selecție, ales de către Adunarea Generală a Asociaților, care are componența prezentată în tabelul de mai jos
	PARTENERI PUBLICI: 0,00  %

	Partener
	Funcția în CS
	Tip / Observații

	-
	-
	-

	PARTENERI PRIVAȚI: 85,71 %

	Partener
	Funcția în CS
	Tip / Observații

	S.C. El Plazza S.R.L.

(Supleant: S.C. US Autosun S.R.L.)
	Președinte
	SRL

	S.C. Poarta Almăjului S.R.L.

(Supleant: S.C. AC Optimal Wood S.R.L.)
	Vicepreședinte
	SRL

	S.C. Nestea Indirect S.R.L.

(Supleant: S.C. Craiu  Madion S.R.L.)
	Vicepreședinte
	SRL

	Săbăilă Ion-Sab PFA

(Supleant: Lupșescu Iancu PFA)
	Membru
	PFA

	Boroica Iosif PFA

(Supleant: Pătrașcu Anișoara PFA)
	Membru
	PFA

	Borchescu Mioara PFA

(Supleant: Fișteag Maria PFA)
	Membru
	PFA

	SOCIETATE CIVILĂ 14,29 %

	Partener
	Funcția în CS
	Tip / Observații

	Asociația Crescătorilor de Animale Luncavița – Verendin

(Supleant: Asociația Proprietarilor de Animale Belareca)
	Membru
	ONG

	PERSOANE FIZICE RELEVANTE: 0,00%

	Partener
	Funcția în CS
	Tip / Observații

	-
	-
	-


Astfel, selecția proiectelor în cadrul GAL va fi realizată de către Comitetul de Selecție, având structura menționată mai sus, format din 7 membri ai parteneriatului, și 7 membri supleanți, câte unul pentru fiecare post.
Comitetul de Selecție al GAL se va asigura de faptul că proiectul ce urmează a primi finanțare răspunde obiectivelor propuse în SDL, coreapunde cu specificul măsurii M6/7.2., se încadrează în valoarea maximă acordată pe proiect, și, de asemenea, de faptul că implementarea proiectului reprezintă o prioritate în vederea implementării Strategiei.
Selecția proiectelor se va realiza pe baza punctajului obținut de către fiecare proiect, utilizând regula dublului cvorum, conform căreia, pentru validarea voturilor este necesar ca în momentul selecției să fie prezenți cel puțin 50% din membrii Comitetului de Selecție, din care peste 50% să fie din mediul privat și societatea civilă, iar organizațiile din mediul urban să reprezinte mai puțin de 25%. Pentru verificarea aplicării unei proceduri de selecție corectă, la întâlnirile Comitetului de Selecție, va lua parte și un reprezentant al CDRJ, responsabil cu monitorizarea activității GAL-ului respectiv. 
Dacă unul dintre proiectele depuse pentru selecție aparține unuia dintre membrii Comitetului de Selecție, acesta nu are drept de vot și nu va participa la întrunirea Comitetului Respectiv. În urma întrunirii Comitetului de Selecție, sunt publicate rapoarte de selecție, incluzând proiectele finanțate și proiectele nefinanțate, pentru fiecare dintre acestea urmând a fi menționat motivul nefinanțării. Raportul de selecție va fi semnat și aprobat de către toți membrii prezenți ai Comitetului de Selecție, specificându-se apartenența la mediul public sau privat, respectiv la mediul rural, sau urban, cu respectarea procentelor minime obligatorii. Reprezentantul CDRJ avizează Raportul de Selecție, asigurându-se de faptul că procedura de selecție a proiectelor s-a desfășurat corespunzător, s-au respectat criteriile de eligibilitate și principiile de selecție, din Fișa Măsurii M6/7.2. și condițiile de transparență aplicate de GAL. Raportul de Selecție va fi avizat și de către Președintele GAL, sau de un alt membru al Colegiului Director al GAL mandatat în acest sens. Dacă unul dintre parteneri – persoană juridică membră în Comitetul de Selecție, își schimbă reprezentantul legal/persoana mandatată de către persoana juridică, noul reprezentant legal/persoană mandatată de persoana juridică va înlocui persoana desemnată inițial să reprezinte partenerul respectiv în Comitetul de Selecție, fără a fi necesare alte aprobări.

Depunerea proiectelor selectate de GAL la AFIR este condiționată de avizarea Apelului de Selecție și a Raportului de Selecție de către reprezentantul CDRJ.

Beneficiarii care în urma procesului de selecție consideră că au fost dezavantajați în mod voluntar sau involuntar, se pot adresa în termen de maxim 10 zile Comisiei de Soluționare a Contestațiilor. Componența Comisiei de Soluționare a Contestațiilor se stabilește prin dispoziție a Președintelui GAL Asociația Poarta Almăjului și este formată din 3 membri parteneri ai GAL. Fiecare membru al Comisiei de Soluționare a Contestațiilor va semna o declarație pe propria răspundere privind evitarea conflictului de interese, în cadrul căreia se va face referire la prevederile articolelor 10 și 11 din OG 66/2011.

Ulterior soluționării contestațiilor sunt publicate rapoartele finale de selecție, în urma cărora Beneficiarii selectați vor fi invitați la semnarea contractului de finanțare, după parcurgerea etapelor aferente fazei de contractare a proiectelor.

Întrucât atât Comitetul de Selecție cât și Comisia de Soluționare a Contestațiilor reprezintă foruri decizionale supreme cu privire la selectarea proiectelor ce urmează a fi finanțate, acestora le revin o serie de obligații comune, transpuse la nivelul ariei de competență aferentă fiecărui organism, respectiv:

· să cunoască în amănunt măsurile incluse în cadrul SDL, fișele măsurilor, ghidurile solicitantului și criteriile de selecție locală;

· să-și desfășoare activitatea cu imparțialitate;

· să aplice în mod transparent procedurile specifice ariei lor de competență;

· să respecte criteriile locale de selecție și să nu acționeze cu subiectivism;

· să se întrunească ori de câte ori este necesar pentru a respecta planul de acțiune descris în cadrul Capitolului VI din SDL;

· să identifice potențialele condiții artificiale sau conflicte de interese și să solicite investigarea mai amănunțită a proiectelor susceptibile de astfel de neconformități;

· să respecte angajamentele asumate prin SDL și de să contribuie în mod activ la implementarea acesteia în condiții optime.

Procedura de evaluare și selecție va fi detaliată la nivelul fiecărei etape principale (primirea proiectelor, evaluarea conformității administrative, evaluarea eligibilității, desfășurarea vizitelor în teren, selectarea, depunerea și soluționarea contestațiilor, precontractarea și semnarea contractului de finanțare).

În funcție de deciziile organismelor de conducere ale GAL, poate fi instituit un Regulament Intern de organizare și funcționare a Comitetului de Selecție și/sau a Comisiei de Soluționare a Contestațiilor, care să nu contravină Regulamentului general de Organizare și Funcționare.
Fiecare persoană implicată în procesul de evaluare și selecție a proiectelor la nivelul GAL (evaluatori, membrii Comitetului de Selecție și membrii Comisiei de Soluționare a Contestațiilor) are obligația de a respecta prevederile OG 66/2011 privind evitarea conflictului de interese și prevederile Capitolului XII al SDL – Descrierea mecanismelor de evitare a posibilelor conflicte de interese conform legislației naționale.
În acest sens, premergător procesului de evaluare și selecție, persoanele implicate la nivelul GAL vor completa declarații pe propria răspundere privind evitarea conflictului de interese, care vor conține cel puțin următoarele informații: 

· numele și prenumele declarantului;

· funcția deținută la nivelul GAL Asociația Poarta Almjăului;

· rolul în cadrul procesului de evaluare;

· luarea la cunoștință a prevederilor privind conflictul de interese, așa cum este cesta prevăzut la art. 10 și 11 din OUG 66/2011 – Secțiunea II – Reguli în materia conflictului de interese;

· asumarea faptului că în situația în care se constată că această declarație nu este conformă cu realitatea, persoana semnatară este pasibilă de încălcarea prevederilor legislației penale privind falsul în declarații.

De asemenea, în situația existenței unui conflict de interese, evaluatorul din GAL este obligat să se abțină de la luarea deciziei sau participarea la luarea unei decizii și să solicite managerului GAL înlocuirea sa cu un alt evaluator. Toate aceste aspecte vor fi verificate de consilierul CDRJ responsabil cu monitorizarea activității GAL. 

Perioada de depunere a proiectelor este menționată în apelul de selecție, sesiunea având o durată minimă de 30 de zile calendaristice.

Punctajul minim admis la finanțare este de 25 de puncte.

Personalul cu atribuții de verificare, evaluare și control din cadrul GAL Asociația Poarta Almăjului împreună cu Comitetul de Selecție (CS) din cadrul GAL Asociația Poarta Almăjului, a stabilit înaintea lansării depunerii de proiecte, sistemul de punctaj aferent criteriilor de selecție (vezi subcapitolul 2.5), precum și criteriile de departajare a proiectelor cu punctaj egal.

GAL Asociația Poarta Almăjului va puncta fiecare proiect eligibil în funcție de sistemul de punctaj stabilit și va întocmi și aproba Raportul de Evaluare. Solicitanții au posibilitatea de a depune contestații, după consultarea Raportului de evaluare. 

Contestațiile vor putea fi depuse la GAL Asociația Poarta Almăjului în termen de 5 zile lucrătoare de la primirea notificării, dar nu mai mult de 12 zile lucrătoare de la afișarea pe site-ul www.poartalmajului.ro a Raportului de Evaluare. 

Contestația depusă trebuie să fie însoțită de Notificare și de documente justificative. 

Contestațiile se soluționează de către o Comisie de Soluționare a Contestațiilor (CSC) formată din reprezentanți ai GAL Asociația Poarta Almăjului constituită prin Hotărârea Adunării Generale a GAL Asociația Poarta Almăjului la propunerea Colegiului Director, în termen de maxim 30 de zile de la data expirării termenului pentru depunerea Contestațiilor. Membrii Comisiei de Soluționare a Contestațiilor vor fi numiți pentru fiecare sesiune în parte, de așa natură încât să se evite conflictul de interese (în special, se va urmări ca aceștia să nu intre sub incidența conflictului de interese cu solicitanții de finanțare și nici cu membrii Comitetului de Selecție care au adoptat decizia cu privire la proiectul în cauză).
Termenul pentru a răspunde contestațiilor este în conformitate cu prevederile Regulamentului de organizare și funcționare al Comitetului de selecție (CS) și al Comisiei de Soluționare a Contestațiilor (CSC) pentru proiectele aferente măsurilor din SDL – GAL Asociația Poarta Almăjului. 
După soluționarea contestațiilor, se va întocmi și aproba Raportul de Selecție de către Comitetul de selecție care va fi publicat pe site-ul www.poartaalmajului.ro 

· Când valoarea totală a proiectelor eligibile se situează sub valoarea totală alocată măsurii în cadrul unei sesiuni, Comitetul de Selecție propune aprobarea pentru finanțare a tuturor proiectelor. 

· Când valoarea totală a proiectelor eligibile se situează peste valoarea totală alocată măsurii în cadrul unei sesiuni, Comitetul de selecție analizează lista proiectelor eligibile cu punctajul acordat iar selecția se face în ordinea descrescătoare a punctajului de selecție. 

Criterii de departajare a proiectelor eligibile, selectate cu punctaj egal  
Departajarea proiectelor eligibile, selectate cu punctaj egal, se face în ordinea următoarelor criterii de departajare:
· descrescător, în funcție de capacitatea construcției (număr de locuri aferente infrastructurii educaționale/sociale pentru care se realizează investiția)
După parcurgerea procedurii de selecție și după caz, a celei de departajare, se întocmește un Raport cu proiectele propuse pentru finanțare. 

Raportul de Selecție final va fi semnat de către toți membrii Comitetului de Selecție, prezentând și semnătura reprezentantului CDRJ care participă ca observator la procesul de selecție. Raportul de selecție va fi datat, aprobat de către Comitetul de Selecție și avizat de managerul G.A.L.-ului/Reprezentantul legal al G.A.L.-ului, sau de un alt membru al Consiliului Director mandatat în acest sens, conținând inclusiv ștampila G.A.L.-ului. Proiectele selectate de către G.A.L. Asociația Poarta Almăjului vor fi depuse în vederea verificării aferente la OJFIR Caraș-Severin de un angajat al G.A.L.-ului împreună cu solicitantul sau doar de angajatul G.A.L.-ului, cu condiția ca acesta să fie împuternicit prin procură notarială de către solicitant. 

După aprobare, Raportul de selecție va fi postat pe site-ul GAL Asociația Poarta Almăjului (www.poartaalmajului.ro).
Transmiterea cererilor de finanțare selectate de către GAL Asociația Poarta Almăjului și a documentelor aferente acestora către O.J.F.I.R. Caraș-Severin:

a)  după ce s-a finalizat selecţia la nivelul GAL-ului, se vor depune proiectele (Cererea de Finanţare şi anexele acesteia) la OJFIR, în vederea obţinerii finanţării proiectului selectat. 

b) G.A.L.-ul depune Cererea de Finanţare în două exemplare la referentul Serviciului Verificare Cereri de Finanţare (SVCF) din cadrul OJFIR-ului, împreună cu documentele originale (pentru care a ataşat copii). Fiecare exemplar va conţine Formularul E1.1 (Cererea de Finanţare) corect completat şi anexele tehnice şi administrative ale acesteia. Cererea de Finanţare trebuie să fie însoţită în mod obligatoriu de Fişa de verificare a conformităţii, Fişa de verificare a eligibilităţii şi Fişa de verificare a criteriilor de selecţie și Raportul de Selecție, însoțit de o copie a Declarațiilor pe propria răspundere a angajaților GAL care participă la procesul de evaluare, al membrilor Comitetului de Selecție și al membrilor Comisiei de soluționare a contestațiilor (dacă este cazul) privind evitarea conflictului de interes întocmite la nivelul GAL. 

c) primirea, acceptarea/neacceptarea, verificarea conformităţii şi înregistrarea Cererii de Finanţare se realizează conform indicaţiilor şi termenelor de întocmire/transmitere prevăzute în Manualul de procedură de evaluare, la nivelul OJFIR. 

d) transmiterea documentelor la OJFIR se efectuează în termen de maxim 10 zile lucrătoare de la publicarea raportului final de selecție. 

e) în urma verificărilor de la nivelul structurilor AFIR/MADR a proiectelor selectate de G.A.L., AGENȚIA DE FINANȚARE A INVESTIȚIILOR RURALE (AFIR) va informa GAL despre rezultatul verificării conformității și eligibilității proiectelor. 

f) în cazul în care există proiecte selectate de GAL care au fost retrase de către solicitant, declarate neconforme sau neeligibile, în trei zile lucrătoare de la primirea informării, GAL are obligația de a publica pe site-ul propriu un document în care vor fi menționate proiectele retrase de solicitant, declarate neconforme și neeligibile de către AFIR/CDRJ și proiectele declarate eligibile de către AFIR/CDRJ, care vor primi finanțare. Sumele aferente proiectelor selectate de GAL care au fost retrase, declarate neconforme sau neeligibile de AFIR, pot fi realocate în cadrul aceleași măsuri, la următorul Apel de Selecție sau vor putea fi utilizate pentru finanțarea altor proiecte eligibile și nefinanțate depuse în aceeași sesiune, atunci când este ultima sesiune.
3.3.  Contractarea fondurilor
După publicarea raportului de selecție, în care sunt incluse proiectele aprobate pentru a fi finanțate, OJFIR/GAL Asociația Poarta Almăjului notifică Beneficiarul privind Decizia de selecție a cererii de finanțare în vederea contractării. 

În termenul prevăzut în Notificare, beneficiarul trebuie să se prezinte la sediul Centrului Regional de care aparține pentru semnarea contractului de finanțare. Se recomandă consultarea textului integral al Contractului de finanțare. 

ATENȚIE!  În cazul în care solicitantul prezintă, la depunerea Cererii de finanțare, numai dovada (Decizia etapei de evaluare inițială/ Decizia etapei de încadrare) că a inițiat procedura de obținere a acordului de mediu, după verificarea eligibilității și selectarea proiectului, aceste documente se depun ulterior semnării contractului de finanțare în termen de 3 luni (în cazul în care proiectul nu necesită studiul de impact) respectiv 6 luni (în cazul în care proiectul necesita studiul de impact) de la data luării la cunoștință a Notificării de selecție.  În cazul în care aceste documente nu se depun în termenele obligatorii Autoritatea Contractantă își rezervă dreptul de a rezilia unilateral contractul de finanțare. 

În caz de neprezentare a solicitantului selectat pentru finanțare în termenele invocate în Notificarea de selecție pentru încheierea contractului de finanțare, sau în cazul în care acesta se regăsește înregistrat în evidențele APDRP/AFIR cu debite sau nereguli, AFIR nu va încheia Contractul de finanțare. 

ATENȚIE!  Durata de execuție a Contractului de finanțare este de maximum 24 luni pentru proiectele care prevăd investiții cu construcții și/sau montaj și de maximum 12 luni pentru investiții simple de utilaje, instalații, echipamente și dotări. 
ATENTIE: Termenul maxim de finalizare a proiectelor este 31.12.2025, iar termenul maxim de depunere a ultimei cereri de plată –30.09.2025.
Durata de execuție a Contractului de finanțare poate fi prelungită la solicitarea beneficiarului doar cu aprobarea AFIR.  Durata de realizare a investiției poate fi prelungită la solicitarea beneficiarului conform prevederilor HG 224/2008 cu modificările și completările ulterioare. 

În condițiile nerespectării duratei maxime de execuție a Contractului de finanțare, beneficiarului i se va aplica o penalizare de 0,5% aplicată la valoarea eligibilă nerambursabilă rămasă de plătit pentru prelungirea duratei de execuție cu max. 6 luni, pe care o achită în maximum 10 zile lucrătoare de la data primirii notificării de acceptare a modificării Contractului de finanțare.

Beneficiarul are obligația de a achita penalizarea în procentul prevăzut mai sus în contul Autorității contractante. 

Beneficiarul poate efectua modificări bugetare dacă acestea nu afectează scopul principal al proiectului și investiția inițială iar modificarea se limitează la redistribuirea a maximum 10% din suma inițială alocată cheltuielilor eligibile, între capitole bugetare, fără a se modifica valoarea totală eligibilă a proiectului. 

Beneficiarul transmite la GAL Asociația Poarta Almăjului/AFIR bugetul modificat, prin intermediul unei notificări în care justifică modificarea, însoțit de devizul general și devizul pe obiecte refăcut, în termen de maximum 10 zile lucrătoare de la data modificării acestuia fără a fi necesară încheierea unui act adițional la contractul de finanțare. 
Precizări referitoare la acordarea avansului

Pentru beneficiarul care a optat pentru avans în vederea demarării investiției în formularul Cererii de finanțare, AFIR poate să acorde un avans de maximum 50% din valoarea eligibilă nerambursabilă. 

Avansul poate fi acordat după primirea avizului favorabil din partea AFIR a procedurii de achiziții prioritar majoritară - de exemplu în cazul proiectelor care prevăd construcții după avizarea achiziției de lucrări sau în cazul proiectelor pentru achiziții de bunuri (bunuri și lucrări) după primirea avizării a cel puțin 50% din valoarea eligibilă a proiectului. 

Avansul se poate solicita până la depunerea primei cereri de plată. Beneficiarul privat poate primi avansul numai după primirea avizului favorabil din partea AFIR pentru procedura de achiziții prioritar majoritară. 

Pentru plata în avans a cheltuielilor eligibile nerambursabile, beneficiarul este obligat să depună o garanție financiară, care să acopere suma solicitată în avans în procent de 100%, eliberată de către instituții financiar-bancare. Garanția financiară se depune odată cu Dosarul Cererii de plată a avansului. Scrisoarea de garanție bancară trebuie să acopere durata de execuție a contractelor, durata ce cuprinde durata de realizare a investiției și implementarea proiectului (inclusiv derularea procedurii de achiziții), la care se adaugă termenul maximum de 90 de zile calendaristice pentru efectuarea ultimei plăți. 

Avansul se justifică de către beneficiar pe baza de documente justificative conform cerințelor AFIR prezentate în Instrucțiunile de plată, Anexa V la Contractul de finanțare. 

Beneficiarul care a încasat de la Autoritatea contractanta plata în avans și solicită prelungirea perioadei de execuție a Contractului, este obligat să depună la Autoritatea contractanta documentul bancar prin care dovedește prelungirea valabilității scrisorii de garanție bancară, care să acopere toată perioada solicitată la prelungire.

3.4.  Achizițiile
Beneficiarul are posibilitatea să demareze procedura de achiziții începând cu data primirii Notificării de selecție a proiectului (inclusiv semnarea contractelor aferente achizițiilor) pe proprie răspundere, având în vedere condiționarea semnării Contractului de finanțare de documentele obligatorii pe care trebuie să le depună la Autoritatea contractantă. 

Beneficiarul privat este obligat să depună la OJFIR dosarele de achiziții, în maximum 3 luni - pentru achiziții simple, sau la CRFIR - Serviciul achiziții în maximum 4 luni, Proiectul Tehnic și cel puțin un Dosar de achiziții (ex.: Dosar achiziții prestări servicii), pentru achiziții care prevăd construcții și/sau montaj, de la semnarea contractului de finanțare. 
Atenție! La solicitarea expresă a unui beneficiar al cofinanțării din FEADR, cu privire la furnizorii acestuia care nu se achită de obligațiile contractuale, AFIR poate, după o verificare prealabilă, să includă informațiile despre acești furnizori în Lista furnizorilor care nu-și respectă obligațiile contractuale față de beneficiarii cofinanțării din FEADR, postata pe site-ul AFIR.
 În contextul derulării achizițiilor private, conflictul de interese, în cazul selecției de oferte, se defineste prin: 

I. Conflictul de interese între beneficiarul privat/comisiile de evaluare și ofertanți: 

Acționariatul beneficiarului privat (până la proprietarii finali) cu excepția acționarilor/asociaților tip listă în cazul Societăților pe Acțiuni, reprezentanții legali ai acestuia, membrii în structurile de conducere ale beneficiarului privat (administratori, membri în consilii de administrație etc.) și membrii comisiilor de evaluare: 

· dețin acțiuni din capitalul subscris al unuia dintre ofertanți sau subcontractanți; 

· fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unuia dintre ofertanți sau subcontractanți; 

· sunt în relație de rudenie până la gradul IV sau afin cu persoane aflate în situațiile de mai sus. 

II. Conflictul de interese între ofertanți: 

Acționariatului ofertanților (până la proprietarii finali) cu excepția acționarilor/asociaților tip listă în cazul Societăților pe Acțiuni, reprezentanții legali, membrii în structurile de conducere ale beneficiarului privat (consilii de administrație etc): 

· dețin pachetul majoritar de acțiuni la celelalte firme participante pentru aceeași achiziție (conform. HG. 224/2008 și OUG 66/2011); 

· fac parte din structurile de conducere (reprezentanți legali, administratori, membri ai consiliilor de administrație etc.) sau de supervizare ale unui alt ofertant sau subcontractant; 

· sunt în relație de rudenie până la gradul IV sau afin cu persoane aflate în situațiile de mai sus.
Nerespectarea Instrucțiunilor privind achizițiile private de către beneficiarii FEADR/LEADER atrage neeligibilitatea cheltuielilor aferente achiziției de servicii, lucrări sau produse. 

Pe parcursul întregului proces de achiziție, la adoptarea oricăror decizii, trebuie avute în vedere următoarele principii: 

· Nediscriminarea 

· Tratamentul egal 

· Recunoașterea reciprocă 

· Transparența 

· Proporționalitatea 

· Eficiența utilizării fondurilor 

· Asumarea răspunderii. 

Beneficiarul trebuie să depună la OJFIR Declarația de eșalonare a depunerii Dosarelor Cererilor de plată în maxim 30 de zile de la avizarea primului dosar de achiziție (exceptând dosarele de servicii).
3.5.  Plata
Dosarul Cererii de plată se depune de către beneficiar la OJFIR, în două exemplare pe suport hârtie, la care atașează pe suport magnetic documentele întocmite de beneficiar. Dosarul Cererii de plată trebuie să cuprindă documentele justificative prevăzute în INSTRUCȚIUNILE DE PLATĂ (vezi anexa V la Contractul de finanțare), prezentate pe site-ul AFIR: www.afir.ro. Termenul de rambursare a cheltuielilor eligibile aferente unui dosar Cerere de plată este de maximum 90 de zile calendaristice de la data înregistrării Cererii de plată.
Atenție! Beneficiarul este obligat să nu înstrăineze sau/și să modifice investiția realizata prin proiect pe o perioada de 5 ani de la data semnării Contractului de finanțare.
Atenție! Etapele verificării dosarului cererii de finanțare, dosarului de achiziții și ale dosarului cererii de plată se vor derula în conformitate cu prevederile procedurilor specifice, în vigoare la data: depunerii cererii de finanțare, respectiv încheierii contractului de finanțare și demarării procedurii de achiziții, depunerii dosarului cererii de plată. Toate aceste proceduri actualizate se găsesc postate pe site-ul AFIR: www.afir.ro.
Capitolul 4
INFORMAȚII UTILE PENTRU ACCESAREA FONDURILOR NERAMBURSABILE
4.1.  Documentele necesare întocmirii Cererii de Finanțare
Documentele obligatorii care trebuie atașate Cererii de finanțare pentru întocmirea proiectului sunt: 
	Nr. Crt.
	Document
	Exemplar original
	Exemplar Copie
	Prezentarea originalelor la depunerea proiectului

	1
	Studiu de Fezabilitate (Anexa 3 / Anexa 4 din Ghidul Solicitantului)
Atenție! În situația în care în Studiul de Fezabilitate se regăsesc informații identice din alte proiecte similare, se poate decide diminuarea cheltuielilor de la cap.3 - Cheltuieli pentru proiectare, sau neeligibilitatea acestora, în cazul în care nu se dovedește o particularizare la specificul proiectului. 

În cadrul documentului se vor regăsi obligatoriu următoarele elemente: 

· codul CAEN al firmei de consultanță trebuie menționat în Studiul de Fezabilitate
· devizul general și devizele pe obiect trebuie să fie semnate de persoana care le-a întocmit și să poarte ștampila elaboratorului documentației. 
· existența „foii de capăt”, care conține semnăturile colectivului format din specialiști condus de un șef de proiect care a participat la elaborarea documentației și  ștampila elaboratorului. 

· detalierea capitolului 3 – cheltuieli pentru proiectare și engineering și capitolul 5 – organizare de șantier prin devize care să justifice în detaliu sumele respective, pentru a putea fi urmărite în etapa de achiziții și autorizare plăți. 

· părțile desenate din cadrul secțiunii B (planuri de amplasare în zonă, planul general, relevee, secțiuni etc.), să fie semnate, ștampilate de către elaborator în cartușul indicator  

· certificatul de urbanism însoțit de avizele / acordurile / autorizațiile necesare pentru realizarea investiției, sau de dovada realizării tuturor demersurilor pentru obținerea acestora.
Pentru proiectele demarate din alte fonduri si nefinalizate, inclusiv in cazul in care pe amplasamentul pe care se propune investitia exista suprapuneri partiale cu proiecte anterior finantate, în completarea documentelor solicitate la punctul 1, solicitantul trebuie să depună un raport de expertiză tehnico-economică din care să reiasă stadiul investiției, indicând componentele/acțiunile din proiect deja realizate, componentele/acțiunile pentru care nu mai există finantare din alte surse, precum și devizele refăcute cu valorile rămase de finanțat. Cheltuielile aferente componentelor executate partial sau total sunt neeligibile si se includ in bugetul proiectului in coloana cu cheltuieli neeligibile.

Important! În Cererea de Finanţare trebuie specificat numele proiectului/investiţiei așa cum este menţionat în Certificatul de Urbanism
Atenție! Conform prevederilor art.8 (3) (c) din HG 226/2015, pentru justificarea rezonabilităţii preţurilor pentru investiția de bază, proiectantul va avea în vedere prevederile HG 363/2010 privind aprobarea standardelor de cost pentru obiective de investiţii finanţate din fonduri publice, cu modificările şi completările ulterioare şi va menţiona sursa de preţuri folosită
	Original
	Copie
	Nu este cazul

	2
	Certificat de Urbanism, inclusiv avizele de principiu / Autorizație de construire pentru proiecte care prevăd construcții, însoțit de avizele aferente sau de dovada realizării tuturor demersurilor pentru obținerea acestora.

Important! Certificatul de Urbanism trebuie să fie valabil la data depunerii Cererii de Finanţare și să fie eliberat în condiţiile Legii 50/1991, republicată cu modificările si, completările ulterioare, privind autorizarea executării lucrărilor de construcţii
	Copie
	Copie
	Da

	3
	Inventarul bunurilor ce aparţin domeniului public al comunei/comunelor, întocmit conform legislaţiei în vigoare privind proprietatea publică şi regimul juridic al acesteia, atestat prin Hotărâre a Guvernului şi publicat în Monitorul Oficial al României (copie după Monitorul Oficial)
și 

avizul administratorului terenului aparţinând domeniului public, altul decat cel administrat de primarie (dacă este cazul)
	Copie
	Copie
	Nu este cazul

	4
	Documente doveditoare de către ONG-uri privind dreptul de proprietate/administrare pe o perioadă de 10 ani, asupra bunurilor imobile la care se vor efect ua lucrări, conform cererii de finanţare.
	Copie
	Copie
	Da

	5
	Hotărârea Consiliului Local (Anexa 8)/  Hotărârile Consiliilor Locale în cazul ADI/ Hotărârea Adunării Generale în cazul ONG
(Anexa 9) pentru implementarea proiectului, cu referire la însuşirea/aprobarea de către Consiliul Local/ ONG a următoarelor puncte (obligatorii):

· necesitatea, oportunitatea și potenţialul economic al investiţiei;

· lucrările vor fi prevăzute în bugetul/bugetele local/e pentru perioada de realizare a investiţiei în cazul obţinerii finanţării;

· angajamentul de a suporta cheltuielile de mentenanță a investiţiei pe o perioadă de minimum 5 ani de la data efectuării ultimei plăţi;

· numărul de locuitori deserviţi de proiect/ utilizatori direcţi (pentru grădiniţe, licee/şcoli profesionale, structuri tip „after-school”, creşe);

· caracteristici tehnice (lungimi, arii, volume, capacităţi etc.);

· agenţii economici deserviţi direct de investiţie (dacă este cazul, număr și denumire);

· nominalizarea reprezentantului legal al comunei/ADI/ONG pentru relaţia cu AFIR în derularea proiectului;
· angajamentul de asigurare a co-finanțării, dacă este cazul

Atenție! În cazul ADI, din actul de înfiinţare şi statutului ADI trebuie să reiasă că obiectivele ADI includ şi investiţiile specifice Măsurii 6/7.2, - „Investiţii în crearea şi modernizarea infrastructurii de bază la scară mică”.

Atenție! Modelel de HCL și AGA sunt orientative!
	
	
	

	6.
	Declarație pe propria răspundere privind co-finațarea cheltuielilor eligibile și/sau finanțarea cheltuielilor neeligibile – conform Anexa 5
Important!

Solicitanţii publici au obligaţia de excludere a oricărei contribuţii publice directe de la Bugetul de stat pentru investiţiile care urmează a se realiza, plăţile (pentru cheltuielile neeligibile etc.) urmând să fie efectuate numai din surse proprii sau atrase – a se vedea planul financiar
	Original
	Copie
	Nu este cazul

	7.
	Certificat de Înregistrare Fiscală
	Copie
	Copie
	Da

	8.
	Încheiere privind înscrierea în registrul asociaţiilor şi fundaţiilor, definitivă si irevocabilă (pentru ONG)
	Copie
	Copie
	Da

	9.
	Certificat de Înregistrare în Registrul Asociațiilor și Fundațiilor

și

Actul de Înființare și Statutul ADI/ONG 
	Copie
	Copie
	Da

	10.
	Document de la bancă cu datele de identificare ale băncii și ale contului aferent proiectului FEADR (denumirea, adresa băncii, codul IBAN al contului în care se derulează operațiunile cu AFIR). Nu este obligatorie deschiderea unui cont separat pentru derularea proiectului. 
	Original
	Copie
	Nu este cazul

	11.
	Raport asupra utilizării programelor de finanțare nerambursabilă (obiective, tip de investiție, lista cheltuielilor eligibile, costul și stadiul proiectului, perioada derulării proiectului) întocmit de solicitant, pentru solicitanții care au mai beneficiat de programe de finanțare nerambursabilă în ultimii 3 ani, pentru același tip de activitate. 
	Original
	Copie
	Nu este cazul

	12.
	Notificare privind conformitatea proiectului cu condițiile de igienă și sănătate publică 

sau

Notificare că investiția nu face obiectul evaluarii condițiilor de igienă și sănătate publică, dacă este cazul
	Copie
	Copie
	Da

	13.
	Notificare, care să certifice conformitatea proiectului cu legislația în vigoare pentru domeniul sanitar veterinar și că prin realizarea investiției în conformitate cu proiectul verificat de DSVSA județeană,  construcția va fi în concordanță cu legislația în vigoare pentru domeniul sanitar veterinar și pentru siguranța alimentelor, dacă este cazul
	Copie
	Copie
	Da

	14.
	Documente de mediu

5.1. Clasarea notificării 
sau 

5.2. Decizia etapei de evaluare inițială 

sau 

5.3. Decizia etapei de încadrare 
sau 

5.4. Acord de mediu 
sau 
5.5. Aviz Natura 2000 pentru ariile naturale protejate, eliberate de Autoritatea competentă pentru protecția mediului. 

5.6. Nota de constatare privind condițiile de mediu, emisă cu cel mult un an înaintea depunerii Cererii de finanțare (pentru modernizări) 
	Copie
	Copie
	Da

	15.
	Extras relevant din strategia națională/regională/județeană/locală aprobată din care să reiasă corelarea cu proiectul
	Copie
	Copie
	Nu este cazul

	16.
	Copie document de identitate al reprezentantului legal
	Copie
	Copie
	Da

	17
	Certificate de atestare fiscală emise în conformitate cu art. 112 si 113 din OG 92/2003, privind Codul de Procedură Fiscală, republicată, de către: 
a) Organul fiscal competent din subordinea Direcțiilor Generale ale Finanțelor Publice, pentru obligațiile fiscale și sociale de plată către bugetul general consolidat al statului; 

b) Autoritățile administrației publice locale, în raza cărora își au sediul social și puncte de lucru (după caz), pentru obligațiile de plată către bugetul local (numai în cazul în care solicitantul este proprietar asupra imobilelor). 

Aceste certificate trebuie să menționeze clar lipsa datoriilor (prin mențiunea „nu are datorii fiscale, sociale sau locale” sau bararea rubricii în care ar trebui sa fie menționate.) 

7.1.1 Decizia de rambursare aprobată a sumelor negative solicitate la rambursare prin deconturile de TVA și/sau alte documente aprobate pentru soluționarea cererilor de restituire. 

7.2 Graficul de eșalonare a datoriilor, în cazul în care aceasta eșalonare a fost acordată. 
	Copie
	Copie
	Da

	18
	Cazier fiscal al Solicitantului
	Original
	Copie
	Nu este cazul

	19
	Declarație pe propria răspundere a solicitantului privind angajamentul de a asigura întreținerea/mentenanța investiției pe o perioadă de 5 ani de la ultima plată – conform Anexa 2
	Original
	Copie
	Nu este cazul

	20
	Alte documente
	
	
	


Atenție! Documentele trebuie sa fie valabile la data depunerii Cererii de finanțare, termenul de valabilitate al acestora fiind în conformitate cu legislația în vigoare.
Pentru semnarea Contractului de finanțare aferent proiectelor de servicii, solicitanții trebuie să prezinte în mod obligatoriu, în termen de maximum 15 zile de la primirea Notificării E6.8.3L următoarele documente: 

· Document de la instituția financiară cu datele de identificare ale acesteia şi ale contului aferent proiectului FEADR (denumirea, adresa instituției financiare, codul IBAN al contului în care se derulează operațiunile cu AFIR) - pentru solicitanții publici documentul va fi eliberat obligatoriu de trezorerie; 

· Cazierul judiciar al responsabilului legal, în original; 

· Alte documente (se vor preciza, după caz, în Notificarea E6.8.3L).
4.2.  Lista formularelor și documentelor disponibile pe site-ul GAL – Asociația Poarta Almăjului
1.  Anexa 1 – Cerere de Finanțare (document pe care potențialul beneficiar îl înaintează pentru aprobarea contractului de finanțare a proiectului de investiții în vederea obținerii finanțării nerambursabile)
2. Anexa 2 – Declarație privind angajamentul de a asigura întreținerea/mentenanța investiției pe o perioadă de 5 ani de la ultima plată
3. Anexa 3 – Structura cadru a Studiului de Fezabilitate conform HG 907/2016
4. Anexa 4 – Structura cadru a Studiului de Fezabilitate conform HG 28/2008
5. Anexa 5 – Declarație pe propria răspundere privind co-finanțarea cheltuielilor eligibile și/sau finanțarea cheltuielilor neeligibile
6. Anexa 6 – Populația de referință a localităților incluse în cadrul SDL GAL Asociația Poarta Almăjului

7. Anexa 7 – Extras relevant din „Studiul privind stabilirea potențialului socio-economic de dezvoltare al zonelor rurale”
8. Anexa 8 – Model orientativ Hotărâre de Consiliu Local

9. Anexa 9 – Model orientativ Hotărâre a Adunării Generale a Asociaților

10. Anexa 10 – Fișa Măsurii M6/7.2
4.3.  Dicționar de termeni
Asociaţie de Dezvoltare Intercomunitară (ADI) – structură de cooperare cu personalitate juridică, de drept privat, înfiinţate în condiţiile legii de unităţiile administrativ teritoriale pentru realizarea în comun a unor proiecte pentru dezvoltare de interes zonal sau regional ori furnizarea în comun a unor servicii publice (Legea Administraţiei publice locale nr. 215/2001)
Beneficiar – persoana juridică care a realizat un proiect de investiții și care a încheiat un contract de finanțare cu GAL/AFIR pentru accesarea fondurilor europene prin FEADR; 

Cerere de finanțare – reprezintă solicitarea completată electronic pe care potențialul beneficiar o înaintează pentru aprobarea contractului de finanțare a proiectului de investiții în vederea obținerii finanțării nerambursabile;
Contribuția privată – o sumă de bani care reprezintă implicarea financiară obligatorie a persoanei juridice care solicită fonduri nerambursabile și pe care trebuie să o utilizeze în vederea realizării propriului proiect de investiții. Contribuția privată reprezintă un anumit procent din valoarea eligibilă a proiectului de investiții, variabil în funcție de categoria de beneficiari eligibili și de tipul investiției propuse spre finanțare. Contribuția privată trebuie să acopere diferența dintre cofinanțarea publică (fondurile europene nerambursabile) și valoarea eligibilă a proiectului. Contribuția privată poate fi asigurată din surse proprii, valabil în cazul potențialilor beneficiari care dețin deja fondurile necesare pentru contribuția financiară, fie din venituri provenite din sponsorizări, donații și legate9 etc. dovedite în condițiile legii. Un alt mod de asigurare a cofinanțării private este prin credit bancar, valabil în cazul în care potențialii beneficiari nu dețin fondurile necesare pentru contribuția financiară proprie, dar îndeplinesc condițiile contractării unui credit bancar; 
Cofinanțare publică – reprezintă fondurile nerambursabile alocate proiectelor de investiție prin FEADR; aceasta este asigurată prin contribuția Uniunii Europene și a Guvernului României; 
Derulare proiect - totalitatea activităților derulate de beneficiarul FEADR de la semnarea contractului/deciziei de finanțare până la finalul perioadei de monitorizare a proiectului;

Dosarul cererii de finanţare – Cererea de Finanţare împreună cu documentele anexate;
Drept de proprietate – dreptul unei persoane de a se bucura și dispune de un bun fizic în mod exclusiv și absolut, concretizat prin contract de vânzare cumpărare, extras de carte funciară, titlu de proprietate sau orice alt act juridic care atestă proprietatea bunului conform legislației în vigoare; 
Eligibilitate – îndeplinirea condiţiilor şi criteriilor minime de către un solicitant aşa cum sunt precizate în Ghidul Solicitantului, Cererea de Finanţare şi Contractul de Finanţare pentru FEADR; 
Evaluare – acțiune procedurală prin care documentația pentru care se solicită finanțare este analizată pentru verificarea îndeplinirii criteriilor de eligibilitate și pentru selectarea proiectului, în vederea contractării; 

Fișa măsurii – descrie motivația sprijinului financiar nerambursabil oferit, obiectivele măsurii, aria de aplicare și acțiunile prevăzute, tipul de investiție, menționează categoriile de beneficiar și tipul sprijinului; 

Fonduri nerambursabile – fonduri acordate unei persoane juridice în baza unor criterii de eligibilitate pentru realizarea unei investiții încadrate în aria de finanțare a măsurii M7/6C și care nu trebuie returnate – singurele excepții sunt nerespectarea condițiilor contractuale și nerealizarea investiției conform proiectului aprobat; 
Implementare proiect - totalitatea activităților derulate de beneficiarul FEADR de la semnarea contractului/deciziei de finanțare până la data depunerii ultimei tranșe de plată;
Investiție nouă – cuprinde lucrările de construcții-montaj, utilaje, instalații, care se realizează pe amplasamente noi, sau pentru construcțiile existente cărora li se schimbă destinația, sau pentru construcții aparținând unităților cărora li s-au retras autorizațiile de funcționare și nu-și schimbă destinația inițială; 

Măsura – definește aria de finanțare prin care se poate realiza cofinanțarea proiectelor (reprezintă o sumă de activități cofinanțate prin fonduri nerambursabile;
Modernizare – cuprinde lucrările de construcții-montaj şi instalaţii privind reabilitarea infrastructurii şi/sau consolidarea construcţiilor, reutilarea/dotarea, extinderea (dacă este cazul) aparţinând tipurilor de investiţii derulate prin măsură, care se realizează pe amplasamentele existente, fără modificarea destinaţiei / funcţionalităţii iniţiale;
Politica Agricolă Comună (PAC) – set de reguli și mecanisme care reglementează producerea, procesarea şi comercializarea produselor agricole în Uniunea Europeană şi care acordă o atenţie crescândă dezvoltării rurale. Are la bază preţuri comune și organizări comune de piaţă;

Proiect generator de venit -  orice operațiune care implică o investiție într-o infrastructură a cărei utilizare este supusă unor redevențe suportate direct de utilizatori sau orice operațiune care implică vânzarea sau închirierea unui teren sau a unui imobil sau orice altă furnizare de servicii contra unei plăți. Caracterul neeconomic al învățământului public nu este afectat, în principiu, de faptul că elevii sau părinții lor sunt nevoiți uneori să plătească taxe de înscriere sau de studii care contribuie la cheltuielile de funcționare ale sistemului. Astfel de contribuții financiare reprezintă adeseori doar o fracțiune din costurile reale ale serviciului și, prin urmare, pot să nu fie considerate drept o remunerație pentru serviciul furnizat. Prin urmare, acestea nu afectează caracterul neeconomic al unui serviciu de învățământ general finanțat în principal din fonduri publice;
Reprezentant legal – reprezentant al proiectului care depune cererea de finanțare și în cazul în care cererea de finanțare va fi selectată, semnează contractul de finanțare și care trebuie să aibă responsabilități și putere decizională din punct de vedere financiar în cadrul societății; 
Solicitant – persoană juridică / ONG, potenţial beneficiar al sprijinului nerambursabil din FEADR;
Spațiul rural – totalitatea comunelor ca unități administrativ–teritoriale, împreună cu satele componente; 

Valoare eligibilă a proiectului – reprezintă suma cheltuielilor pentru bunuri, servicii, lucrări care se încadrează în lista cheltuielilor eligibile precizată în prezentul manual și care pot fi decontate prin FEADR; procentul de cofinanțare publică și privată se calculează prin raportare la valoarea eligibilă a proiectului; 

Valoarea neeligibilă a proiectului – reprezintă suma cheltuielilor pentru bunuri, servicii și/sau lucrări care sunt încadrate în Lista cheltuielilor neeligibile precizată în prezentul manual și, ca atare, nu pot fi decontate prin FEADR; cheltuielile neeligibile nu vor fi luate în calcul pentru stabilirea procentului de cofinanțare publică; cheltuielile neeligibile vor fi suportate financiar integral de către beneficiarul proiectului; 

Valoare totală a proiectului – suma cheltuielilor eligibile și neeligibile pentru bunuri, servicii, lucrări.
Abrevieri: 
MADR - DGDR AM PNDR – Ministerul Agriculturii și Dezvoltării Rurale – Direcția Generală de Dezvoltare Rurală, Autoritatea de Management pentru Programul Național de Dezvoltare Rurală; 

AFIR – Agenția de Finanțare a Investițiilor Rurale, instituție publică cu personalitate juridică, subordonată Ministerului Agriculturii și Dezvoltării Rurale – scopul AFIR îl constituie derularea Fondului European Agricol pentru Dezvoltare Rurală atât din punct de vedere tehnic, cât și financiar; 
APIA – Agenţia de Plăţi şi Intervenţie în Agricultură – instituţie publică subordonată Ministerului Agriculturii şi Dezvoltării Rurale – derulează fondurile europene pentru implementarea măsurilor de sprijin finanţate din Fondul European pentru Garantare în Agricultură;
OJFIR – Oficiile Județene de Finanțare a Investițiilor Rurale, structura organizatorică la nivel județean a AFIR (la nivel național exista 42 oficii județene); 

CRFIR – Centrele Regionale de Finanțare a Investițiilor Rurale, structura organizatorică la nivel regional a AFIR (la nivel național exista 8 centre regionale); 

FEADR – Fondul European Agricol pentru Dezvoltare Rurală, este un instrument de finanțare creat de Uniunea Europeană pentru implementarea Politicii Agricole Comune; 
MADR – Ministerul Agriculturii şi Dezvoltării Rurale;
PERE – Planul European de Redresare Economică; 

PNDR – Programul Național de Dezvoltare Rurală este documentul pe bază căruia va putea fi accesat Fondul European Agricol pentru Dezvoltare Rurală și care respectă liniile directoare strategice de dezvoltare rurală ale Uniunii Europene. 

SDL – Strategia de Dezvoltare Locală 
GAL – Grup de Acțiune Locală 

A.P.A. – Asociația Poarta Almăjului
4.4.  GAL Asociația Poarta Almăjului în sprijinul Dumneavoastră
Fiecare cetățean al României, care se încadrează în aria de finanțare a măsurilor din cadrul SDL, are dreptul să beneficieze de fondurile europene nerambursabile pentru finanțarea propriilor proiecte de investiții pentru dezvoltare rurală. GAL Asociația Poarta Almăjului vă stă la dispoziție de luni până vineri între orele 8:00 - 16:00 pentru a va acorda informații privind modalitățile de accesare a măsurilor de finanțare din SDL, dar și pentru a primi propunerile sau sesizările dumneavoastră privind derularea SDL. 

Experții GAL Asociația Poarta Almăjului vă pot acorda, pe loc sau în termenul legal prevăzut de Ordonanța de Guvern nr. 27/2000 privind reglementarea regimului juridic al petițiilor (maxim 30 de zile), orice informație necesară în demersul dumneavoastră pentru accesarea fondurilor europene. 

Echipa GAL Asociația Poarta Almăjului vă poate ajuta ori de câte ori aveți o plângere, o reclamație sau o petiție privind o situație care intră în aria de competență a GAL Asociația Poarta Almăjului. 
De asemenea, în cazul în care considerați ca sunteți nedreptățit, defavorizat sau sesizați posibile neregularități în derularea SDL a GAL Asociația Poarta Almăjului, nu ezitați să vă adresați în scris Grupului de Acțiune Locală Asociația Poarta Almăjului, pentru soluționarea problemelor. 

Pentru a reclama o anumită situație sau pentru a sesiza eventuale neregularități informați-ne în scris. Trebuie să țineți cont că pentru a putea demara investigațiile și a rezolva problema, reclamația sau sesizarea trebuie să fie explicită, să conțină informații concrete, verificabile și datele de contact ale persoanei care a întocmit respectiva reclamație sau sesizare. 

Pentru a afla detalii privind condițiile și modalitatea de accesare, fondurile disponibile precum și investițiile care sunt finanțate prin SDL, consultați acest Ghid. Dacă doriți informații suplimentare puteți să formulați întrebări fie către departamentul de animare teritoriu sau departamentul monitorizare, evaluare și control din cadrul GAL Asociația Poarta Almăjului. 
GAL Asociația Poarta Almăjului, vă poate acorda informaţii pentru a solicita finanţarea proiectului dumneavoastră. Dacă întâmpinaţi greutăţi în obţinerea informaţiilor sau consideraţi că sunteţi defavorizat în accesarea fondurilor europene, adresa noastră este:
România, Județul Caraș-Severin, Comuna Iablanița, Sat Petnic, Nr. 1, Cod Poștal 327237

Telefon: +4 0762 648 520 / +4 0766 332 339

E-mail: poartaalmajului@yahoo.com
Capitolul 5
ANEXE LA GHIDUL SOLICITANTULUI

1. Anexa 1 – Cerere de Finanțare (document pe care potențialul beneficiar îl înaintează pentru aprobarea contractului de finanțare a proiectului de investiții în vederea obținerii finanțării nerambursabile)
2. Anexa 2 – Declarație privind angajamentul de a asigura întreținerea/mentenanța investiției pe o perioadă de 5 ani de la ultima plată
3. Anexa 3 – Structura cadru a Studiului de Fezabilitate conform HG 907/2016
4. Anexa 4 – Structura cadru a Studiului de Fezabilitate conform HG 28/2008
5. Anexa 5 – Declarație pe propria răspundere privind co-finanțarea cheltuielilor eligibile și/sau finanțarea cheltuielilor neeligibile
6. Anexa 6 – Populația de referință a localităților incluse în cadrul SDL GAL Asociația Poarta Almăjului

7. Anexa 7 – Extras relevant din „Studiul privind stabilirea potențialului socio-economic de dezvoltare al zonelor rurale”
8. Anexa 8 – Model orientativ Hotărâre de Consiliu Local

9. Anexa 9 – Model orientativ Hotărâre a Adunării Generale a Asociaților

10. Anexa 10 – Fișa Măsurii M6/7.2

